Gradski zavod za javno zdravlje - Beograd - Promocija zdravlja na radnom mestu\nPromocija zdravlja na radnom mestu\nRadno mesto pruža brojne mogućnosti za unapređenje zdravlja i prevenciju bolesti i povreda. Nastojanja relevantnih međunarodnih organizacija da se poboljša bezbednost i dobrobit radnika su evoluirala kroz vreme, ali je tek relativno nedavno promocija zdravlja posebno povezana sa radnim mestom. Danas kada govorimo o zdravlju na radu, to podrazumeva ne samo zaštitu zdravlja, već i promociju zdravlja na radnom mestu, odnosno udružene napore zaposlenih, poslodavaca i društva u celini za unapređenje zdravlja i dobrobiti ljudi na radu.\nU tom smislu, zdravo radno mesto treba da obezbedi fizičko, psihičko i socijalno blagostanje, organizacione uslove koji štite i promovišu zdravlje i bezbednost, tako da svi – radnici i menadžeri povećaju kontrolu nad sopstvenim zdravljem i da ga poboljšaju. S obzirom da jednu trećinu svog života provodimo na poslu, radno mesto se može iskoristiti kao tačka kontakta sa zdravljem – ličnim zdravljem, koja omogućava da se izgrade ili unaprede znanja i veštine radnika za usvajanje zdravih stilova života i time poboljša njihovo zdravlje, ne samo direktno na radnom mestu, već uopšte.\nKako motivisati poslodavce i zaposlene za promociju zdravlja na radu? Usvajanje zdravog načina života, poboljšan kvalitet života, produžen životni vek bez invaliditeta su samo neki od očekivanih ishoda, važnih i za jedne i za druge. Poslodavci su tim više zainteresovani za zdravu radnu snagu, poboljšan funkcionalni kapacitet i sposobnost radnika da se prevaziđu izazovi radnog mesta, kako bi se povećala produktivnost i smanjili troškovi zbog izostajanja sa posla.\nSvetska zdravstvena organizacija je 2017. godine identifikovala programe promocije zdravlja na radnom mestu kao najbolju opciju za prevenciju i kontrolu nezaraznih bolesti, uključujući mentalno zdravlje. Zaista uspešan program je onaj čije su komponenete pažljivo odabrane, efikasno implementirane i prilagođene populaciji zaposlenih. Važno je da programi promocije zdravlja budu integrisani u procese organizacije, koliko god je to moguće i da istovremeno obuhvate izgradnju veština pojedinaca, životnu, odnosno radnu sredinu, politike i kulturalne faktore na radnom mestu.\nNaime, većina poslodavaca, kada razmišlja o poboljšanju zdravlja radnika, ima u vidu akcije koje pojedinci mogu preduzeti, kao što su: smanjenje telesne težine, prestanak pušenja, više fizičkog vežbanja. Međutim, poboljšanje zdravlja zahteva široku perspektivu, koja uključuje i okruženja u kojima ljudi rade, žive, provode vreme. Zdravlje osobe je rezultat kako pojedinačnih radnji, tako i konteksta ili okruženja u kojem se te radnje preduzimaju. Zbog toga su, pored edukativnih aktivnosti koje za cilj imaju povećanje znanja i promene ponašanja, veoma važne komponente programa promocije zdravlja na radnom mestu promena okruženja i postojanje normi ili politika koje podržavaju zaštitu i promociju zdravlja zaposlenih. Na taj način se utiče na velike grupe radnika istovremeno i čini usvajanje zdravog ponašanja mnogo lakšim.\nPromovisanje zdrave ishrane i povećanje fizičke aktivnosti među radnicima, putem edukativnih strategija i pratećih poboljšanja životne sredine na radnom mestu, najčešći su elementi intervencija i programa promocije zdravlja na radu. Brojni dokazi iz literature pokazuju da su oni povezani sa poboljšanjima u potrošnji voća i povrća, smanjenjem telesne težine i indeksa telesne mase, a samim tim i sa potencijalnim poboljšanjima kardiometaboličkih faktora rizika (obim struka, krvni pritisak, holesterol, trigliceridi, šećer u krvi), s tim da su u sklopu intervencije obezbeđeni zdrava hrana i piće na radnom mestu, kao i prostor za vežbanje. Individualno usmereni programi su pokazali najveću delotvornost u oblasti očuvanja mentalnog zdravlja zdravstvenih radnika, kada su bili usmereni na upravljanje stresom, smanjenje sagorevanja na poslu („burnout“) i anksioznosti.\nOrganizacioni faktori bitno doprinose uspehu zdravstveno promotivnih programa na radnom mestu. Oni uključuju podršku i posvećenost rukovodstva, infrastrukturu, kreiranje pozitivnog okruženja i kulture radnog mesta u smislu međusobnog poštovanja i uvažavanja, otvorene komunikacije, ohrabrivanja i osnaživanja zaposlenih. Takođe je za uspešnost zdravstveno promotivnih programa važno uključivanje zaposlenih, ne samo na nivou informisanosti ili konsultacija, već njihovo aktivno i smisleno učešće u svakom koraku procesa, od planiranja do implementacije i evaluacije, uz slobodno izražavanje mišljenja i ideja. Ne treba zaboraviti da su zaposleni najbolja prednost svake organizacije i da se ulaganje u poboljšanje njihovog zdravlja i blagostanja višestruko vraća, ne samo kroz veći doprinos na radu i lojalnost, već kroz zadovoljstvo poslom i kvalitetom života, kao ključnim odrednicama zdravlja i dugovečnosti.\nGradski zavod za javno zdravlje Beograd, u okviru obeležavanja Evropske nedelje javnog zdravlja, organizuje akreditovanu edukaciju za zdravstvene radnike i saradnike na temu: „Radno mesto kao zdravo okruženje“.\nZa zdravo leto - kako unaprediti mentalno zdravlje\nMentalno zdravlje kao prioritet\nZdravstvena pismenost mladih


Rusija i SAD: Novi razgovori kako bi se izbegli sukobi u Siriji\nRusija je obavestila Sjedinjene Američke Države da je Moskva spremna da nastavi razgovore kako bi osigurala da avioni te dve zemlje ne ometaju jedni druge u Siriji, rekli su danas američki vojni zvaničnici.\nZamenik ministra odbrane Rusije Anatolij Antonov rekao je, međutim, da razgovori treba da budu mnogo širi u odnosu na zahtev Pentagona.\n"Nažalost, Amerikanci žele da ograniče razgovore povodom tehničkih pitanja koja se odnose na komunikaciju između naših pilota", kazao je Antonov.\nPortparol američkog Ministarstva odbrane Piter Kuk rekao je da je odgovor na zahtev Pentagona stigao do američkog ministra odbrane Eša Kartera preko ambasade SAD u Moskvi dok je putovao od vazduhoplovne baze u Španiji do Sigonele u Italiji.\n"Spremni smo da se što pre ponovo sastanemo kako bismo nastavili naše ranije razgovore", kazao je Kuk dodajući da SAD očekuju zvaničan odgovor Rusije.\nEšton Karter je ranije danas rekao da ruske vođe treba odmah da stupe u kontakt sa Pentagonom da ponovo razgovaraju o vojnim operacijama Moskve u Siriji.\nDan pošto je NATO osudio Rusiju za "neodgovorno ponašanje" zbog toga što je dozvolila da njeni borbeni avioni pređu u turski vazdušni prostor, Karter je rekao da SAD čekaju na drugi sastanak sa Rusijom o tome kako izbeći nesrećne slučajeve ili loše proračune u sve prometnijem vazdušnom prostoru iznad Sirije.


Dan online - Drustvo: Novčane kazne od 200 do 300 eura - 2017-01-23\nDrustvo U OKVIRU KAMPANJE BUDI ODGOVORAN Novčane kazne od 200 do 300 eura\nU okviru kampanje Budi odgovoran od početka godine evidentirane su 42 primjedbe, na osnovu kojih su izrečene četiri novčane kazne, od 200 do 300 eura.\nPekara Montenegro u Budvi kažnjena je sa 300 eura, jer inspekciji nije data na uvid dozvola za privremeni boravak i rad stranca. Sa 200 eura kažnjena je fotografska radnja u Podgorici, Foto Dejo, jer nije donijeta odluka o rasporedu korišćenja sedmičnog odmora. Sa po 200 eura kažnjeni su i butici Elisa u Nikšiću i Hepening u Beranama, zbog neažurnog vođenja evidencije nabavke i prodaje robe. Inspektori su prilikom kontrole prodavnice Simpo u Podgorici utvrdili da radnici nijesu dobili plate za septembar, oktobar i novembar, zbog čega je odgovornom licu ukazano da otkloni nepravilnosti.\nOd ukupno 42 pritužbe, od početka godine, 26, na koje nije odgovoreno, odnosile su se, između ostalog, na neizdavanje fiskalnih računa, loše uslove rada, rad bez radnog vremena i zdravstvenog osiguranja, prodaju cigareta bez akciznih markica, rad na crno, veće cijene u kafićima tokom praznika, korišćenje nelicenciranih računarskih programa, prodaju proizvoda sa isteklim rokom trajanja.\nKampanja Budi odgovoran pokrenuta je krajem decembra 2013. godine.


"Rebalansom nastavljamo borbu protiv pandemije i borbu za ekonomiju i standard građana Srbije" - Povezane vesti - Naslovi.net\n"Rebalansom nastavljamo borbu protiv pandemije i borbu za ekonomiju i standard građana Srbije"\nDanas je počela Deveta sednica Prvog redovnog zasedanja Narodne skupštine Srbije. Pred poslanicima se nalazi čitav niz zakona iz oblasti ekonomije, a sednici prisustvuje i ministar finansija Siniša Mali. Glavna tema rasprave je Predlog zakona o… »\nPredsednik Skupštine Srbije Ivica Dačić najavio je da će poslanici sutra glasati o rebalansu budžeta za 2021.godinu. Glasaće se i za pet zakona koji su, kako je rekao, važni zbog dodele pomoći građanima od 60 evra i za rešavanje problema koji… »\nU Skupštini rasprava o rebalansu budžeta; Mali: Nikad više novca za kapitalne investicije\nBEOGRAD - Rebalans budžeta za 2021. godinu sprovodi se kako bismo nastavili borbu protiv pandemije, nastavili sa razvojem privrede i rastom životnog standarda građana, ali i ulaganje u kapitalne investicije, izjavio je danas ministar finansija Siniša… »\nNova ekonomija 21.04.2021\nU predloženom rebalansu budžeta, Fiskalni savet Vladi Srbije najviše zamera zbog povećanog izdvajanja za vojsku i neselektivne dodele antikrizne pomoći. Savet smatra da će zbog novog budžetskog deficita prekomerno porasti javni dug Srbije, na 61… »\nMali: Javni dug Srbije među najnižima u Evropi\nBEOGRAD: Uprkos izdvajanjima za treći paket mera pomoći građanima i privredi i velikim sredstvima za kapitalne investicije, učešće javnog duga Srbije ne prelazi nivo Mastrihta od 60 odsto BDP-a, izjavio je danas ministar finansija Siniša Mali. U… »\nU Narodnoj skupštini ministar je poslanicima pokazao tabelu na kojoj su predstavljeni podaci o javnom dugu ostalih evropskih zemalja i naveo da su od Srbije lošiji Irska, Slovačka, Finska, Nemacka, Albanija, Velika Britanija, Španija, Italija… »\nRebalans budžeta za 2021. godinu sprovodi se kako bismo nastavili borbu protiv pandemije, nastavili sa razvojem privrede i rastom životnog standarda građana, ali i ulaganje u kapitalne investicije, izjavio je ministar finansija Siniša Mali. U Narodnoj… »\nBEOGRAD: Ministar finansija Siniša Mali izjavio je danas da država nikada više novca nije izdvojila za kapitalne investicije nego rebalansom budžeta za 2021. godinu, o kojem je danas počela rasprava u Narodnoj skupštini. Mali je naveo da je vrednost… »\nMinistar finansija Siniša Mali rekao je da će predloženi rebalans ovogodišnjeg budžeta omogućiti da se uspešno nastavi borba protiv pandemije koronavirusa, poveća životni standard građana i pospeši privredni rast, čime javni dug neće biti… »\nPredloženi rebalans budžeta predviđa 1.356,2 milijarde dinara ukupnih prihoda i primanja, 1.768,4 milijarde dinara ukupnih rashoda i izdataka. Projekcija BDP-a za ovu godinu zadržana je na nivou od 6 odsto. Predstavljajući rebalans, ministar… »\nPred poslanicima se nalazi čitav niz zakona iz oblasti ekonomije, a sednici prisustvuje i ministar finansija Siniša Mali. Glavna tema rasprave je Predlog zakona o izmenama zakona o budžetu za 2021. godinu, odnosno rebalans budžeta. On predviđa novac… »\nČlan Predsedništva Narodne stranke Vladimir Kovačević je pozvao danas Vladu Srbije da zbog "rupe u budžetu", odnosno deficita od 412 milijardi dinara ili gotovo 3,5 milijardi evra, odustane od "nepotrebnih investicija" poput novog nacionalnog… »


Evropski sud za ljudska prava je u 2017. godini iz Srbije dobio 1.431 novu prijavu što je više u odnosu na broj zahteva podnetih u 2016. godini.\nOd 26 presuda izrečenih za predmete iz Srbije u 2017. godini u 25 je konstatovano bar jedno kršenje prava, navodi se u godišnjem izveštaju Suda u Strazburu.\n- Kada je Srbija u pitanju broj novih prijava u 2017. godini iznosio je 1.431 što je blago povećanje u odnosu na 1.330 dobijenih prijava u 2016. godini - navodi se u godišnjem izveštaju Evropskog suda za ljudska prava.\nPredsednik Evropskog suda za ljudska prava Gudio Raimondi je godišnjoj konferenciji u Strazburu izjavio je da je u 2017. godini primećen ukupni porast prispelih zahteva (63.350 novih prijava što je za 19 procenta više u odnosu na 2016. godinu) uglavnom, kao je naglasio, zbog novih predmeta protiv Turske.\n- Najviše prijava, u odnosu na svakih 10.000 stanovnika, stiglo je iz Rumunije (3,31), Turske (3,25), Bosne i Hercegovine (2,47), Crne Gore (2,22). Prosek za Srbiju je 2,03 što je gotovo tri puta više od evropskog proseka - navodi se u izveštaju.\nEvropski sud za ljudska prava navodi da su u 2017. godini 1.594 prijave iz Srbije proglašene kao neprihvatljive, povodom 92 predmeta Sud je u komunikaciji sa Vladom i čeka dodatne informacije dok su presude izrečene za 37 prijava.\n"Kada je reč o Srbiji, od 26 presuda donetih u 2017. godini (od kojih neke obuhvataju više predmeta) u 25 je pronađena najmanje jedan prekršaj. Najčešće kršene odredbe se odnose na neispunjavanje sudskih odluka i zabranu diskriminacije", stoji u godišnjem izveštaju Evropskog suda za ljudska prva za 2017. godinu.\nNavodi se i da Sud za ljudska prava u Strazburu između između 1959. godine (kada je Sud osnovan) i 2017. godine doneo ukupno 179 presuda koje se odnose na prijave iz Srbije i da je u njih 161 pronađeno najmanje jedno kršenje odredbi.\nNajviše su se kršile odredbe iz zaštite imovinskih prva i trajanja sudskih procedura.\nU Strazburu kažu da se pred Sudom u proceduri trenutno nalazi 940 prijava podnetih iz Srbije.\nIzvor: Vebsajt Blic, 25.01.2018.


Predsjednik Atlas grupe Duško Knežević, koga crnogorsko tužilaštvo tereti za pranje novca, optužio je u petak predsjednika Crne Gore i šefa vladajuće Demokratske partije socijalista, Mila Đukanovića, kao i “klanove bliske prvoj familiji” da pokušavaju da preuzmu njegovu imovinu i poslove, upozoravajući da bi od toga Crna Gora mogla da izgubi milijarde eura.\nKnežević je rekao da Djukanović i njemu bliski krugovi stoje iza naloga za njegovo hapšenje, navodeći da je u tom poslu glavni specijalni državni tužilac Milivoje Katnić “samo oruđe u njihovim rukama”.\nSpecijalno državno tužilaštvo tereti Kneževića i njegove saradnike za pronevjeru 1,9 miliona eura, a lokalni mediji nezvanično tvrde da je do juče jedan od glavnih provladinih biznismena ‘osumnjičen da je šef kriminalne grupe koja je navodno oprala više od pola milijarde eura.\n"Ti krugovi koriste specijalnog tužioca da nanesu štetu Atlas Grupi i Atlas banci, preuzmu njenu imovinu i profitabilne poslove. Ko su ti krugovi? Očito oni koji imaju dovoljno moći da specijalni tužilac i djelovi pravosuđa budu njihove igračke”, tvrdi Knežević u izjavi Vijestima i dodaje da su “svjetski poznata kompanija za finansijske istrage” i naš tim advokata iz Londona došli do zaključka da iza ovoga stoji Đukanović i klanovi bliski prvoj familiji”\nKnežević je dodao da se radi o krugovima koji “pokušavaju da kontrolišu apsolutno sve u Crnoj Gori”, navodeći da “one koji se ne povinuju kazne, reketiraju i protjeraju”.\n“Među izvršiocima su Specijalni tužilac i predsjednik Privrednog suda”, tvrdi Knežević, koji navodi da je “prijatelj DPS-a više od 25 godina, ali i da politika nije njegovo polje interesovanja, “sem u dijelu kreiranja ambijenta za poslovanje”.\nPrvi čovjek Atlas grupe rekao je da su više krupnih odluka Vlade Crne Gore, počevši od uvođenja njemačke marke 1999. godine, na neki način njegovo djelo, te da je “preko posla i generacijskih veza sam prijatelj sa više uticajnih ljudi u vladajućoj stranci”\n“Nakon ovakvog napada na poslovni sistem Atlas Grupe očigledno je da iza njega stoji prva familija, odnosno djelovi vlasti koji su u sprezi sa kriminalnim klanovima”, rekao je crnogorski biznismen, navodeći da je predsjednik Crne Gore prekinuo komunikaciju s njim poslije ulaska Centralne banke u dvije njegove banke.“Sigurno sam jedan od najvećih donatora DPS-a u zadnjih 25 godina”\nKnežević je rekao da u vladajućoj partiji “jako dobro znaju o kojim iznosima je riječ” i da Djukanovic najbolje zna jesu li ti iznosi prikazivani ili ne, pravdajući svoje donacije DPS-u vjerujući da je njihov posao da počiste one koji Crnu Goru žele kao razbojničku državu”.\n“Očigledno je da tu ima više posla nego što smo mislili”, ocijenio je biznismen. “I dalje važi da ako hoćete da se bavite biznisom u Crnoj Gori, onda morate biti donator DPS-a i njihovih familija”\nOn je ponovio da će se odazvati pozivu tužilaštva i odgovoriti na pitanja tužioca i zatražio od Specijalnog državnog tužilaštva “da prestane da maltretira moje zaposlene i povuče besmislene optužne predloge protiv njih”.\nPrema njegovim riječima, “nečija želja da otme imovinu i vrijedne poslove Atlas banke, poput e-komerca, koštaće milijarde državu Crnu Goru ukoliko se nastavi sa ovim suludim potezima”.\nCrnogorski biznismen objavio je kasno u petak na pojedinim lokalnim portalima snimak na kome se vidi i čuje kako Knežević uručuje koverat od 97,5 hiljada dolara tadašnjem gradonačelniku Podgorice i jednom od čelnika vladajuće DPS, Slavoljubu Stijepoviću.\nU medjuvremenu, oglasio se i Stijepović, koji je rekao da je neprijatno iznenadjen spoznajom da ga je školski drug snimao i negirao navode Kneževića, tvrdeći da je u pitanju novac za konverziju.\nIstragom tužilaštva protiv rukovodstva Atlas grupe, koja još uvijek nije okončana, obuhvaćeno je 174 osobe, a kao organizator se još uvijek vodi NN lice, prenosi RTCG.\nRanije ove nedjelje, sudija za istragu podgoričkog Višeg suda odredio je pritvor od 30 dana za troje saradnika Atlas grupe koji se terete za zloupotrebu ovlašćenja u privredi putem pomaganja.\nPodgorički Dan objavio je u četvrtak da će SDT predložiti raspisivanje medjunarodne potjernice za Kneževićem, koji ima crnogorski i kiparski pasoš.\nSpecijalno tužilaštvo se još uvijek nije oglasilo saopštenjem povodom slučaja Atlas grupe, a Glavni tužilac Milivoje Katnić rekao je nedavno da će tužilaštvo nastaviti da radi "u skladu sa zakonom" u predmetu koji je formiran protiv Kneževića i Atlas grupe.


Jeftini letovi sa Solomonskih otoka za Novi Zeland - Avionske karte Solomonski otoci Novi Zeland - eSky.ba\nLetovi sa Solomonskih otoka za Novi Zeland\nPretražite letove sa Solomonskih otoka za Novi Zeland\nProvjerite najbolje ponude letova sa Solomonskih otoka za Novi Zeland\n✔ Postoje li posebne ponude za letove sa Solomonskih otoka za Novi Zeland na eSky.ba?\n✔ Mogu li se pobrinuti za osiguranje prilikom rezervacije leta sa Solomonskih otoka za Novi Zeland?\n✔ Ako rezerviram let sa Solomonskih otoka za Novi Zeland, mogu li rezervirati ujedno i smještaj?\n✔ Koje avio-kompanije nude letove sa Solomonskih otoka za Novi Zeland?\nBudite sigurni, da na eSky.ba ponuda letova sa Solomonskih otoka za Novi Zeland uključuje ne samo niskotarifne avio-kompanije, već i one koje su specijalizirane za visoki standard.


Direktni prenosi mečeva 16.kola Linglong Tire Super lige Srbije\n08. novembar, 2019.\nOvog vikenda na programu su mečevi 16.kola Linglong Tire Super lige Srbije u takmičarskoj sezoni 2019/20. Bićete u prilici da pratite direktan televizijski prenos dva izuzetno zanimljiva susreta, Javor Matis – Crvena zvezda i Partizan – Inđija.\nJAVOR MATIS – CRVENA ZVEZDA (nedelja 10.novembar, 14:30 časova, TV Arena sport 1)\nIvanjički Javor Matis u okviru 16.kola Linglong Tire Super lige Srbije na svom stadionu dočekuje goste iz Beograda, ekipu Crvene zvezde. Mečevi ovih rivala uvek su bili izuzetno zanimljivi i borbeni, naročito oni igrani u Ivanjici, pa nema sumnje da će tako biti i ovog vikenda. Domaćini su ove sezone ostvarili pet pobeda, uz četiri remija i šest poraza, pa sa 19 bodova na svom kontu trenutno zauzimaju 9.mesto na tabeli. U prethodnom kolu su kao gosti savladali ekipu Inđije, a rezultat je bio 2:3. Gosti su ove sezone uz meč manje ostvarili trinaest pobeda, uz jedan pretrpljen poraz, pa sa 39 bodova na svom kontu trenutno zauzimaju 1.mesto na tabeli. U prethodnom kolu su kao gosti savladali ekipu Proletera, a rezultat je bio 0:2. Obezbeđen je direktan televizijski prenos ovog susreta na prvom programu TV Arena sport, sa početkom u 14:30 časova.\nPARTIZAN – INĐIJA (nedelja 10.novembar, 16:30 časova, TV Arena sport 1)\nBeogradski Partizan u okviru 16.kola Linglong Tire Super lige Srbije na svom stadionu dočekuje ekipu Inđije iz istoimene opštine. Crno-beli imaju ulogu apsolutnog favorita, ali su gosti ove sezone pokazali da su neugodan rival za sve timove. Domaćini su ove sezone uz meč manje ostvarili devet pobeda, uz dva remija i tri poraza, pa sa 29 bodova na svom kontu trenutno zauzimaju 4.mesto na tabeli. U prethodnom kolu su kao domaćini savladali ekipu Vojvodine, a rezultat je bio 4:0. Gosti su ove sezone ostvarili dve pobede, uz jedan remi i dvanaest poraza, pa sa 7 bodova na svom kontu trenutno zauzimaju pretposlednje 15.mesto na tabeli. U prethodnom kolu su kao domaćini poraženi u duelu sa ekipom Javor Matisa, a rezultat je bio 2:3. Obezbeđen je direktan televizijski prenos ovog susreta na prvom programu TV Arena sport, sa početkom u 16:30 časova.


UPRKOS ZABRANI 400 bajkera i Putinov Hirurg dolaze u Banjaluku (FOTO)\nPutinovi „Noćni vukovi“ uprkos zabranama stižu u RS!\nBajkere Aleksandra Zaldostanova, poznatijeg kao Hirurg, i Sašu Savića, koji predvode motociklističku ekskurziju „Ruski Balkan“, institucije u Sarajevu proglasile su opasnim po nacionalnu bezbednost i zabranile im ulazak u BiH, ali će oni, kako saznaje naš list, sa svojom grupom otići tamo, makar i na silu! Ne samo to, u poslednjem trenutku su povećali broj učesnika, pa će na planirano putovanje, koje nazivaju i hodočašćem, krenuti gotovo njih 400.\nKao što smo već pisali, članovi najvećeg bajkerskog kluba u Rusiji, koji su poznati po prijateljstvu sa Vladimirom Putinom, predsednikom Ruske Federacije, dolaze u Beograd 19. marta i plan je bio da 21. marta posete RS i sastanu se sa predsednikom Dodikom. Odmah nakon što je to obelodanjeno, Dragan Mektić, ministar bezbednosti BiH, rekao je da oni dolaze da zastraše umerene bošnjačke Srbe i nesrbe u Bosni uoči izbora u oktobru.\n*Foto: EPA: Noćni vukovi\n- „Noćni vukovi“ nisu tipični motociklistički klub. Nose snažnu političku poruku - rekao je Mektić, dodajući da zvaničnici u Republici Srpskoj žele da bajkerima daju legitimitet i da ih iskoriste u izbornom procesu.\nZaharova: Napeta situacija u Evropi! - Marija Zaharova, portparol ruskog ministarstva spoljnih poslova, kritikovala je stvaranje oružanih snaga Kosova, ocenjujući da to još više otežava ionako napetu situaciju u Evropi. - Stvaranje oružanih snaga Kosova, strukture koja se ni na koji način nije približila državnoj strukturi, još više otežava ionako napetu situaciju - rekla je Zaharova na redovnoj konferenciji za medije komentarišući izjave Vesa Mičela, pomoćnika američkog državnog sekretara za Evropu i Evroaziju.\nUsledila je informacija da je Aleksandru Zaldostanovu, poznatijem kao Hirurg, zabranjen ulazak u BiH. Ulazak u Bosnu zabranjen je i Saši Saviću, predsedniku moto-kluba „Noćni vukovi Srbije“. To je potvrdio Slobodan Ujić, direktor službe za poslove sa strancima BiH, a odluka je dostavljena graničnoj policiji BiH na dalje postupanje.\n- Uprkos zabrani, „Vukovi“ ne odustaju od svoje maršrute, koja je dugo planirana i sigurno je da će otići u RS i obići manastire, kulturne znamenitosti i sve što su odlučili. Takođe, osim sa Miloradom Dodikom, koji ih je nedavno i odlikovao, sastaće se i sa Emirom Kusturicom u Višegradu.\nCilj njihovog putovanja je i proučavanje istorijskog nasleđa ruske imperije i pravoslavlja, a u kreiranju njihovog puta učestvovali su predstavnici Ambasade Rusije, Ruska pravoslavna crkva i Srpska pravoslavna crkva, sa čijim će se predstavnicima takođe sastati - kaže naš izvor.\nPolitički analitičar Branko Radun ističe da je uveren da će „Vukovi“ stići tamo gde žele.\nObilaze mnoge srpske gradove - Članovi „Noćnih vukova“ najavili su da će 19. marta početi turneju „Ruski Balkan“, u čijem su okviru planirali posetu Srbiji i Republici Srpskoj. Planirana turneja bi, prema najavi, trebalo da traje devet dana, a nameravaju da posete Beograd, Novi Sad, Valjevo, Kruševac, Niš, Jagodinu, Kragujevac i Belu Crkvu u Srbiji, kao i Banjaluku, Bijeljinu, Brčko i Doboj u Bosni i Hercegovini.\n- Biće veoma teško njima zabraniti ulazak, neće pouzdano znati ni ti koji zabranjuju na kojem prelazu će oni ući. Jedina opcija je da zabrane svim bajkerima u uđu zemlju ili svim ljudima koji su iz Rusije. Očigledno je da vlada neka antiruska histerija i da poprima patološke razmere, pa se bilo šta ili bilo ko iz Rusije predstavljaju kao nešto loše i strašno, a pre nekog vremena to nije bio problem, ti isti bajkeri nisu bili problem.\nI Putin je bio omiljen, pa sad nije, očigledno je došlo do zahlađenja na relaciji između Vašingtona i Moskve, novog hladnog rata i onda se i svi lokalni američki ljudi utrkuju ko će revnosnije blokirati Ruse gde god može očekujući neki poen preko Atlantika. Stvarno je budalaština zabranjivati bajkerima da voze kroz zemlju i obiđu nekoliko manastira - kaže Radun.


11.09.2017. / 9:20\nBANJALUKA, Premijer Republike Srpske Željka Cvijanović istakla je da na nivou BiH, osim prazne priče o Evropi i reformama, ne postoji spremnost da se ozbiljno pristupi bilo kom pitanju, te da štetu od njihovog nerada i neodgovornosti trpe svi.\n“Pitanje akciza je obaveza vlasti na nivou BiH, a tamo već neko vrijeme nema parlamentarne većine i ne zna se ni ko pije, ni ko plaća. Što se tiče koordinacije između različitih nivoa vlasti u pogledu reformskih procesa, ne postoji više ni komunikacija, a kamoli koordinacija”, rekla je Cvijanovićeva za “Glas Srpske”, dodajući da nivo BiH više liči na raštimani orkestar nego na iole ozbiljnu vlast.\n“Upravo to su SDS, PDP i NDP i željeli da spriječe, a SDA zbog unutrašnjih podjela i raspada poslaničkog kluba nije uspjela obezbijediti dovoljno glasova”, dodala je Cvijanovićeva.\n“Dodatno povećanje od pet odsto biće obezbijeđeno u dva koraka – od oktobarske penzije tri odsto, a sljedeće godine za dodatna dva procenta”, dodala je Cvijanovićeva.\nGovoreći o preduzeću “Željeznice Srpske”, Cvijanovićeva je rekla da je procjena da bi proces restrukturisanja preduzeća trebalo da bude završen do kraja 2021. godine, i da je za to potrebno oko 230 miliona KM. Glas Srpske\nTagovi: bihbudzet rscvijanovicneodgovornostneradvazno


Rabljeni Hustler raptor kompaktni traktori, kosilice oglasi na prodaju - Hrvatska - Mascus Hrvatska\nRabljeni Hustler raptor kompaktni traktori\nOvdje je kompletna lista polovnih Hustler raptor, Raptor 42, Raptor FlipUp, Raptor SD 48 kompaktni traktori za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Hustler raptor, Raptor 42, Raptor FlipUp, Raptor SD 48 kompaktni traktori koji su Vam zanimljive, uz korišćenje opcija koje se nalaze iznad. Ako zelite da promjenite pretragu, vratite se na vrh strane i koristite opciju “nova pretraga”.\nIzaberite brend, model, cijenu i/ili lokaciju da vidite dostupne mašine u kategoriji Hustler raptor, Raptor 42, Raptor FlipUp, Raptor SD 48 kompaktni traktori.\nMascus je najveće trzište na internet za kupoprodaju polovnih mašina u kategoriji Hustler raptor, Raptor 42, Raptor FlipUp, Raptor SD 48 kompaktni traktori i druge opreme za uređenje bašti i peizaznu arhitekturu. Ukoliko imate bilo koje pitanje vezano za kupoprodaju traktora, kosilica, dimnjičare, oprema za zaštitu I obradu zemlje, mašina za obradu, ili druge opreme za uređenje pejzaza , molimo Vas kontaktirajte Mascus RS.


Dodik samo što se nije upiškio od sreće - ALEKSANDAR VUČIĆ mu dao najveće državno priznanje, evo o čemu je riječ - Recepti Danas\nDodik samo što se nije upiškio od sreće – ALEKSANDAR VUČIĆ mu dao najveće državno priznanje, evo o čemu je riječ\nPredsjednik Srbije Aleksandar Vučić uručio je danas u Beogradu članu Predsjedništva Bosne i Hercegovine iz Republike Srpske Miloradu Dodiku Orden Republike Srbije, najviše priznanje ove zemlje.\nCeremonija dodjele Ordena Republike Srbije na velikoj ogrlici održana je u 12 sati, u Palati Srbija, povodom Vidovdana.\nKako su rekli na svečanosti, Dodik je odlikovanje primio zbog njegovih iznimnih zasluga u razvijanju i jačanju mirne suradnje i prijateljskih odnosa između Srbije i Bosne i Hercegovine, posebno Republike Srpske kao entiteta BiH.\nNaravno, Dodik je medalju dobio isključivo zbog politike koju provodi u RS, gdje najčešće ponižava državu BiH, negira je i radi isključivo na povezivanju entiteta RS sa Srbijom. U Srbiji je predstavljen kao uspješan projekt, zbog čega je i dobio medalju.\nOvaj orden uspostavljen 26. 10. 2009. godine, a prvi put je predstavljen i dodijeljen 2010. godine. Dodjeljuje se predsjednicima država i vlada za posebne zasluge koje čine za ovu srpsku državu i njen narod.\nDo sada su ovo priznanje primili predsjednik Ruske Federacije Vladimir Putin, Narodna Republika Kina Ksi Jinping, bivši predsjednik Kazahstana Nursultan Nazarbajev i patrijarh Moskve i cijele Rusije Kirill.\nOrden Republike Srbije djelo je autora Mitra Petkovića, a sastoji se od ogrlice, medalje i zvijezde. Ogrlica je sastavljena od 19 dijelova – stilizirani prikazi križa, čudovišnog orla i akanta, simbola pravednika u raju. Ogrlica nosi medalju, odnosno križ s grbom Srbije u središtu.


Merkel: Ja sam uvek za to da se konflikti rešavaju, ali da se nađu putevi za to\nMerkel je rekla da je u Vučiću prepoznala osobu koja "ne daje lažna obećanja, već spovede u delo ono što je rekao".\nNemačka kancelarka Angela Merkel izjavila je, odgovarajući na pitanje da je uslov za članstvo Srbije u Evropskoj uniji priznanje nezavisnosti Kosova, da će se neka pitanja rešavati na kraju nekog procesa, ali da nisu ni sve države članice priznale Kosovo.\nVučić je rekao da zna šta je uslov za Srbiju sa pristupanje EU - rešavanje odnosa Beograda i Prištine, zbog čega se Beograd zalaže za dijalog i kompromisno rešenje.\nSrbija je posvećena dijalogu sa Prištinom jer smatra da zamrznut konflikt nije dobro rešenje i da je potrebno doći do kompromisa. Uvek smo otvoreni da razgovaramo kako da dođemo do takvog komporomisnog rešenja, to je dobro i za Srbe i Albance. Samo u miru vidimo budućnost, rekao je on.\nVučić je, komentarišući efekte Berlinskog procesa, konstatovao da je Merkel je bila politički autoritet koji smo uvek hteli da čujemo, nesumnjivi lider Evrope i jedna od retkih koja bi mogla da utiče na događaje u regionu.\nVerujem da Srbija, iz mnogo drugih razloga, kao i Zapadni Balkan, mogu da budu "mašina rasta", a ne da samo prave probleme. Verujem u budućnost Srbije i Zapadnog Balkana. Uveren sam da možemo da postižemo mnogo bolje rezultate od onih koje smo postizali.\nOptimista sam da ćemo to nastaviti, rekla je Merkel, uz ocenu da je inicijativa "Otvoreni Balkan" koju su pokrenule Srbija, Albanija i Severna Makedonija druga najbolja za budućnost regiona, ali da proces mora da bude otvoren i za ostale tri države ukoliko neka želi da se priključi, a cilj je da u njoj bude svih šest zemalja.


MIKEC POBEDIO GRGIĆA U SRPSKOM DERBIJU NA STARTU BUNDES LIGE – Sportski savez Beograda\nPočetnaVesti naslovnaMIKEC POBEDIO GRGIĆA U SRPSKOM DERBIJU NA STARTU BUNDES LIGE\nBundes liga Nemačke u gađanju vazdušnim pištoljem počela je ovog vikenda, a start sezone je, između ostalog, obeležio srpski derbi. Domaćini prvog vikenda Grupi „Jug“ bili su Murhart i Kelhajm, za koji se takmiči srpski olimpijac Damir Mikec. Na vatrenu liniju na turniru u Kelhajmu izašao je još jedan naš olimpijac, Dimitrije Grgić, kao strelac Valdkirha. Duško Petrov, takođe član nacionalnog tima Srbije, se sa svojim klubom Vilmandingenom takmičio na turniru u Murhartu.\nKelhajm, aktuelni šampion, je bio uspešan i u drugom kolu, sa 4:1 savladao je Šojring. Mikec je „ubio” sjajnih 390 krugova, što je i najbolji rezultat vikenda, i ubedljivo pobedio rivala Tomasa Rancingera, koji je pogodio 364. Valdkirh je u drugom kolu izgubio od Ludvigsburga (2:3). Grgić se predstavio u vrlo dobrom svetlu, ostvario je treći rezultat turnira – 386 krugova. Bio je precizniji od direktnog rivala, vrlo dobrog Islanđanina Asgeira Sigurgeirsona, koji je se takođe istakao vrednim dostignućem – 384 kruga. Ipak, to je bilo nedovoljno za trijumf Valdkirha.\nDuško Petrov je odlično gađao na turniru u Murhartu. Njegov Vilmandingen je u prvom kolu izgubio od domaćeg Murharta sa 4:1, a jedini poen poraženom timu doneo je upravo Petrov, koji je ubedljivo – 383:373 savladao Patrika Lengerera. U drugom kolu, u duelu Vilmandingena i Petinga, Petrov je bio još precizniji i ubedljiviji. Postigao je najvredniji rezultat turnira u Murhartu – 387 krugova, čak 16 više od rivala Slađana Zorana, i doprineo trijumfu Vilmandingena od 3:2.


Društveno odgovorno poslovanje - Mingl\nDruštveno odgovorno poslovanje (DOP) je način na koji organizacije upravljaju svojim poslovnim procesima kako bi ostvarile pozitivan učinak na društvo. Sve te aktivnosti moraju biti u skladu sa interesima društva, u skladu sa zakonom i ostalim pravnim regulativama.\nOva vrsta poslovanja se sve brže razvija, jer je postalo praksa uglednih kompanija. Društveno odgovorno poslovanje ima i svoje sinonime: održivo poslovanje, korporativna društvena odgovornost, održivost itd.\nPre pedesetak godina ideja o društvenoj odgovornosti nije ni mislila da će da postane veoma važno područje menadžmenta. Ona je povezana sa gotovo svim granama organizacijske aktivnosti, od marketinga do zapošljavanja. Vremenom, pokazalo se da od ovakve prakse postoji višestruka korist, kako za organizaciju, tako i za celokupno društo. Danas je ovaj koncept prepoznat kao sastavni deo novog, održivog ekonomskog modela koji podrazumeva svest o novom položaju i značaju poslovnog sektora u savremenom, globalnom društvu i o odgovornosti koja iz njih proizilazi.\nBriga za okruženje u kom neka organizacija deluje počinje sve više da utiče na korporativnu strategiju velikih firmi. Te promene u korporativnoj politici podstiču organizacije na razvijanje svesti i povećanje brige za društvo i okoline u kojoj deluju. Odlika odgovornih organizacija jeste fokus na strateškim dugoročno orijentirisanim ciljevima i aktivnostima koje doprinose njihovom ostvarenju.\nU okviru Evropske unije, CSR (Corporate Social Responsibility) se po prvi put promoviše kao jedna od novih poslovnih politika 2001. godine kroz usvajanje Zelene knjige od strane Evropske komisije, da bi u narednim godinama Evropska komisija precizno definisala CSR kao koncept po kome kompanije integrišu društvena i ekološka pitanja u svoje poslovne operacije i u odnose sa zainteresovanim stranama, na dobrovoljnoj osnovi (White paper, European Comission).\nDobar primer društveno odgovornog poslovanja jeste organizacija Dostignuća mladih u Srbiji (Junior Achievement Serbia), koja je deo globalne mreže Junior Achievement Worldwide koja obuhvata 121 zemlju na svim kontinentima i predstavlja najveći svetski program preduzetničkog obrazovanja koji godišnje pohađa više od 10 miliona učenika.\nU Srbiji je sprovođenje programa počelo 2005. godine. Tada je osnovana organizacija Dostignuća mladih. Kroz obrazovne programe iz oblasti preduzetništva i finansijske pismenosti prošlo više od 60 000 učenika iz 286 osnovnih i srednjih škola iz cele Srbije. Ovi učenici su bili u prilici da kroz teorijsku i praktičnu nastavu, mentorski program, kao i niz takmičenja, sajmova i konkursa, nauče po kojim principima funkcioniše biznis i da istovremeno budu podstaknuti da osmišljavaju i razvijaju svoje preduzetničke poduhvate.\nImplementacija programa obavlja se uz pomoć nastavnika koji su obučeni kroz seminare, sertifikovane od strane Ministarstva prosvete Vlade Republike Srbije i poslovnog sektora koji je u prilici da kroz mentorstvo, predavanja i učešće na takmičenjima, aktivno učestvuje u procesu obrazovanja mladih. Takođe, realizaciju programa svuda u svetu pa i u Srbiji u najvećoj meri finansijski podržava upravo poslovni sektor. Programi preduzetničkog obrazovanja u Srbiji besplatni su kako za učenike tako i za nastavnike, i odvijaju se preko cele godine.\nNakon što završe školovanje, učenici imaju mogućnost da i dalje šire preduzetnički duh kroz učešće u radu Alumni kluba Dostignuća mladih. Već šest godina ovaj klub okuplja bivše polaznike programa sa ciljem da pruže podršku realizaciji aktivnosti na polju preduzetničkog obrazovanja, kao i da trenutne polaznike usmere na pravljenje veze između školskog, studentskog i poslovnog života.\nU 2013. i 2014. godini, Evropska komisija proglasila je organizaciju Dostignuća mladih nacionalnim pobednikom u oblasti promocije preduzetništva, i drugoplasiranim na evropskom nivou. Dugogodišnje aktivno zagovaranje važnosti preduzetničkog obrazovanja u Srbiji rezultiralo je unošenjem aktivnosti Dostignuća mladih u aktuelne strategije i akcione planove Ministarstva privrede, Ministarstva prosvete i Ministarstva omladine i sporta.\nOvim se mladi pripremaju i osposobljavaju za jedan naredni uspešni život, rad u savremenom svetu, u kom će baš oni biti inovatori i preuzimati inicijativu.\nTakođe, Unija srednjoškolaca Srbije svake godine organizuje događaj Srednjoškolci za srednjoškolce. Srednjoškolci za srednjoškolce je ustaljen koncept u više zemalja u svetu, poznatiji kao Social Day. Bazira se na srednjoškolskom aktivizmu i društveno odgovornom poslovanju preduzeća. Projekat je prvi put realizovan 1962. godine u Švedskoj, da bi se potom proširio na Norvešku, Dansku, Finsku, Nemačku, Italiju, Holandiju i SAD. Projekat „Srednjoškolci za srednjoškolce“ prvi put je realizovan u Srbiji 2010. godine i od tada ga realizuje Unija srednjoškolaca Srbije (UNSS).\nUNSS veruje da je vreme da mladi preuzmu odgovornost i inicijativu za rešavanje svojih problema!Projekat je u toku prethodnih godina uspešno realizovan, a koncipiran je tako da određeni broj srednjoškolaca/ki jednog dana u toku školske godini ne pohađa nastavu, već ide na praksu u privatna i javna preduzeća i na taj način promoviše srednjoškolski aktivizam.\nSa druge strane, sva preduzeća zainteresovana da podrže srednjoškolce i srednjoškolke, njihovu edukaciju za pisanje projekata, a zatim i realizacije njihovih projekata, doniraju Prvi srednjoškolski fond Srednjoškolci za srednjoškolce, koji je osnovala Unija srednjoškolaca Srbije, naslanjajući se na koncept društveno odgovornog poslovanja.\nSredstva sa pomenutog fonda koriste se za organizaciju treninga za pisanje projekata učeničkim parlamentima, koji učestvuju u realizaciji projekta, kao i na realizaciju projekata koje učenički parlamenti budu podneli putem javnog konkursa koji UNSS raspisuje početkom školske godine.U realizaciji projekta je do sada učestvovalo više od 30 gradova i opština u Srbiji, 8000 srednjoškolaca, 1600 preduzeća i finansirano je preko 70 projekata učeničkih parlamenata. Za odabir projekata učeničkih parlamenata koji će biti finansirani, svake godine sastaje se tim predstavnika i predstavnica Upravnog odbora Unije srednjoškolaca Srbije i stručnjaka u oblasti omladinskog aktivizma.\nSrednjoškolci za srednjoškolce je samoodrživ projekat, a to znači da se deo prikupljenih sredstava ostavlja za pokretanje projekta naredne godine. Fond raste iz godine u godinu, kao i broj učenika i učenica koji/e učestvuju u projektu i preduzeća koja društveno odgovorno posluju, podržavajući na taj način mlade i razvoj lokalne zajednice.Za realizaciju projekta „Srednjoškolci za srednjoškolce“ u svakoj opštini/gradu zadužen/a je po jedan/a lokalni/a koordinator/ka Unije srednjoškolaca Srbije, sinhrono sa nacionalnim UNSS timom.\nA sada je red na tebe, da budeš društven/a, otvoren/a i spreman/a da menjaš svet i načiniš ovaj mali korak, koji će posle puno da vredi.


Kraak & Smaak Live experience u Bitefartcafe 19. februara\nNaslovna/Grad/Kraak & Smaak Live experience u Bitefartcafe 19. februara\nBend Kraak & Smaak koji nosi laskavu titulu “Must see live band” ispunjava obećanje da će u punom sastavu nastupiti u prestonici\nWim, Oscar, Alex, Joris, Bernice i Ivar su šestorka koja Kraak & Smaak muziku izvodi uživo, a po mnogobrojnim kritičarima upravo u tom sastavu predstavlja koncertno iskustvo koje ljubitelji muzike moraju upisati u svoje kalendare. Kraak & Smaak Live experience stiže u Beograd 19.februara i ovaj nastup će biti prvi veći koncert u novom prostoru kluba Bitefartcafe od otvaranja i nastupa Omara i Inkognita.\nOvaj, u osnovi tročlani sastav iz Holandije, izdao je svoj debi album 2006. godine. Od prvog albuma, prošli su dug put nastupajući kao predgrupa Faitless na američkoj turneji, preko nastupa na velikim svetskim festivalim poput „Pinkpop”, „Sziget”, „SXSW”, „Miami’s Winter Music Conference”, „Bonnaroo”, „Coachella”, „Good Vibrations Festival”, do nastupa uživo u popularnoj emisiji „Jimmy Kimmel Live” i „EXIT” festivala. Bend nosi laskavu titulu „Must see live band” , kako kaže Dance magazin „IDJ”, pored imena kao što su „Chemical Brothers”, „Moby” i „The Prodigy”\nCena karte u pretprodaji je 1200 dinara, a mogu se naći na svim prodajnim mestima Eventim Serbia i DD Tickets i Gigstix kao i putem njihovih sajtova.\nPredhodno Film “Transformersi” ima sedam nominacija za Zlatnu malinu\nSledeće Radionica znakonog jezika od 20. januara u Domu omladine


To će biti velika prilika za oba tima da ovu, nesvakidašnju sezonu okončaju osvajanjem vrednog trofeja. Posebno motivisani će biti fudbaleri francuskog prvaka jer je ovo njihovo prvo finale Lige šampiona.\nOva utakmica glavna je tema svih francuskih medija, a tamošnji listovi javljaju da će nošenje dresova, majica i šalova sa motivima Pari Sen Žermena na dan utakmice na ulicama Marseja biti strogo zabranjeno.\nKako navodi "Le Parisien" bilo kakvi rekviziti sa motivima pariskog kluba biće zabranjeni u centru grada. Ovakvu odluku donelo je gradsko veće, kako bi se očuvao javni red i mir tokom finalnog meča elitnog takmičenja. Takođe, zabranjeno je okuljanja navijača Parižana u Marseju, a nije poznato na koji način će biti kažnjeni oni koji budu imali obeležja PSŽ-a te večeri, no veruje se da će biti novčane kazne.\nOva uredba je doneta nakon pobede PSŽ-a nad Lajpcigom, kada je na stotine navijača Marseja izašlo na ulice sa povicima protiv "svetaca", a jedan od njih na silu je skinuo dres navijaču pariskog tima. Kako bi se očuvao javni red i mir pored pomenute zabrane na ulicama će biti pojačane policijske snage, a nema nikakve dileme da će navijači Olimpika ponovo navijati protiv rivala "Nejmara i drugova" i ovog puta\nInače, istorija sukoba navijača dva kluba je duga, često su okršaji PSŽ-a i Marseja znali da budu praćeni brutalnim okršajima navijača, pa onda i ne čudi ovakva odluka gradskih otaca.


Poziv na potpunu obustavu nastave - Društvo - Dnevni list Danas\nPočetna » Vesti » Društvo » Poziv na potpunu obustavu nastave\nForum beogradskih gimnazija traži od vlade da povuče predlog o isplati jednokratne pomoći zaposlenima u obrazovanju\nPoziv na potpunu obustavu nastave\nV. Andrić12.11.2015. 09:06\nForum beogradskih gimnazija (FBG) pozvao je prosvetne radnike da odbiju jednokratnu novčanu pomoć i stupe u potpuni štrajk, ukoliko vlada ostane pri ponudi da zaposlenima u osnovnim, srednjim školama i domovima učenika bude isplaćeno po 7.000 dinara.\nI drugi sindikati obrazovanja nezadovoljni su najavljenim iznosom (dosad je pominjana cifra od 6.000 dinara), ali zasad niko ne odgovara na poziv FBG da u školama ponovo bude pokrenut štrajk. Kako je Danas nedavno pisao, među čelnicima pojedinih sindikata obrazovanja vode se neformalni razgovori o načinima na koji bi izrazili nezadovoljstvo, ali će o svim predlozima najpre morati da se izjasne njihovi glavni odbori.\nFBG je pozvao juče vladu da povuče odluku o isplati pomoći prosvetnim radnicima.\n– Premijer Aleksandar Vučić se duboko ogrešio o srpsko obrazovanje time što je prvo ponudio nesrećni iznos od 6.000 dinara, a zatim za 1.000 dinara povisio svoju ponudu. Svom političkom marketingu premijer je dodao i sasvim netačnu tvrdnju „da su sindikati toliko i tražili“ i time celoj javnosti prosvetare prikazao kao prosjake koji ne traže mnogo, pa im mnogo ne treba ni dati, kažu u Forumu beogradskih gimnazija.\nFBG smatra da Vlada, umesto što pronalazi nove načine da vređa profesore, treba hitno da se posveti ispunjenju svojih obaveza, koje je sa sindikatima potpisala u Sporazumu o mirnom rešavanju sporova, posle čega je prekinut najduži štrajk u istoriji srpske prosvete. Tim sporazumom, podsetimo, vlada se obavezala da će zaposlenima u prosveti u ovoj godini isplatiti jednokratnu pomoć do iznosa jedne plate, kao i da će od 1. januara uvesti platne razrede, koji će značajnije poboljšati njihov materijalni položaj.\n– Danas je već svima jasno da platni razredi predstavljaju utopiju, bar u onom izvornom smislu, da ista kvalifikacija i odgovornost u svim javnim delatnostima donosi približno istu zaradu. Više od toga, plan realizacije platnih razreda je potpuno propao, jer ga ne žele mnoge javne delatnosti koje su, štiteći svoje dobre plate, već uspele da budu izuzete, upozoravaju profesori beogradskih gimnazija.\nU Uniji sindikata prosvetnih radnika Srbije napominju da su još od pregovora vođenih tokom petomesečnog štrajka tražili da se zaposlenima u prosveti isplati jedna prosečna zarada.\n– To je 40.000 dinara za one sa završenim fakultetom i 20.000 dinara za tetkice i administrativno osoblje. Od toga nismo odustali, niti bismo ikada manjim iznosom bili zadovoljni. O visini pomoći koja će se isplatiti u narednom periodu nismo pregovarali. Jedino što su predstavnici sindikata predložili jeste smanjenje poreske stope, da bi isplata bila veća, s obzirom da je porez na slične pomoći i nagrade do sada bio 12 odsto – kaže Jasna Janković, predsednica Unije.\nOna napominje da su zahtevi tog sindikata nepromenjeni – vraćanje plata na nivo od pre godinu dana i uvođenje platnih razreda kojima bi se suštinski popravio položaj zaposlenih u obrazovanju.\nInače, poslanici Skupštine Srbije danas bi trebalo da razmatraju Predlog dopuna Zakona o budžetu, kojim je planirana isplata jednokratne pomoći zaposlenima u osnovnim, srednjim školama i domovima učenika. Ta tema je bila na dnevnom redu parlamenta u utorak, ali je odložena jer ministar finansija Dušan Vujović nije stigao da obrazloži zakonski predlog zbog pregovora sa delegacijom MMF-a.\nZaposleni u osnovnim i srednjim školama su početkom 2009, posle štrajka ostvarili 30 odsto veću zaradu od proseka u Republici, a danas imaju 15 odsto manju. Da je odnos plata iz 2009. ostao isti, profesor bi danas imao platu 57.000, umesto 38.000 dinara i ne bi mu bila potrebna nikakva pomoć, tvrde u Forumu beogradskih gimnazija.


Hipi kombi 3D - Igrice Za Decake\nHipi kombi 3D\nOpis: Putuj po celom svetu i trkaj se svojim hipi kombijem i pokusaj da pobedis druge hipike. Staza krije mnoge prepreke koje te mogu usporiti, ali i mnoge delove koje ce ti dati neverovatnu brzinu. Pokusaj da savladas sve igrace, tj, vozace.\nOznake: trkanje 3d\nIgrice Za Decake
<object width="800" height="600"> <param name="movie" value="http://igricezadecake.com/games/Hippie-Racer-3D.swf"> <embed src="http://igricezadecake.com/games/Hippie-Racer-3D.swf" width="800" height="600"> </embed> </object>
Igrice Za Decake\nPobeditite u kruznoj trci ultra brzim gliserima! Izaberite vas model kojim zelite da se trkate, i pokusjate da…\nFudbal igrice 2011 : Pena…\nTrening u kome mozes da pokazes koliko znas i koliko vredi tvoje znanje u fudbalu. Obrati paznju na to u kom…\nParkiraj svoju super luksuznu jahtu, na svoje mesto u marini. Slicno kao i parkiranje automobila, samo sto kao…\nViking i cekic\nVas cilj u ovoj igri je da spasite i odbranite svoju tvrdjavu, i samim tim odbranite i vase kraljevstvo, nepri…


El Hadadi dobio dozvolu FIFA: Za mesec dana moguć debi - Sportske novosti\nNaslovna Fudbal Novosti Fudbal El Hadadi dobio dozvolu FIFA: Za mesec dana moguć debi\nEl Hadadi dobio dozvolu FIFA: Za mesec dana moguć debi\nIako mu je žalba odbijana dva puta od strane arbitraže u Lozani, zbog promene pravila, 25 godišnji napadač Sevilje – Munir El Hadadi dobio je dozvolu FIFA, da nastupa za reprezentaciju Maroka. Priliku za debi će imati već za mesec dana protiv reprezentacije Mauritanije.\nEl Hadadi je rođen u prestonici Španije, a poreklom je Marokanac sa punim imenom Munir El Hadadi Muhamed. U mlađim kategorijama Crvene furije je na 20 utakmica postigao 20 golova, odnosno tačno gol po meču. Debitovao je za reprezentaciju Španije u duelu protiv Makedonije u kvalifikacijama za EURO 2016, a nakon toga nije bio pozivan. Na klupskom nivou nosio je dresove Barselone (uz pozajmice Valensiji i Alavesu), kao i Sevilje sa kojom sa puno uspeha nastupa već dve sezone ( kruna je osvajanje titule prvaka Lige Evrope).\nPrethodni tekstZvezda kaznila svog bisera\nSledeći tekstLjuti rivali sa Bosfora nas navikli na podelu bodova\nNemački bundesligaš - Schalke 04 prolazi kroz zaista turbulentu sezonu, koju će najverovatnije "platiti" ispadanjem u niži rang takmičenja. Uprava kluba iz Gelzenkirhena je nakon...


Kesić: Zapad traži svog Zelenskog u Republici Srpskoj | Trebinje Danas\nOdluka diplomate iz Njemačke Kristijana Šmita da ospori Zakon o nepokretnoj imovini Republike Srpske predstavlja pravno nasilje, rekao je spoljnopolitički komentator Obrad Kesić, ocijenivši da se u Republici Srpskoj traži neko da odigra ulogu kao što je to učinio Vladimir Zelenski u Ukrajini.\n- To je kao da neko dođe vama u kuću i kaže da ne pripada vama, nego komšiluku i da je to u skladu sa pravilima koje smo mi postavili. Vi ste vlasnik, imate da je uknjižena kuća, a oni kažu da to nije vaše jer su odlučili da to vama ne pripada. Ovde se vrši pravno nasilje, u smislu da se krije iza legalističkih reči i tumačenja koja ne piju vodu - pojasnio je Kesić za RTS.\nOn je naveo da Republika Srpska ima međunarodne pravnike koji govore jasno da je sve ovo kršenje Dejtonskog sporazuma, međunarodnog prava i da ne može da opstane, te dodao da za to postoji jedinstvo oko ključnih pitanja u Srpskoj između vlasti i opozicije.\nKesić je ukazao na apsurdnu situaciju da od samog Dejtona Zapad kroz visokog predstavnika i izmišljena izvršna takozvana bonska ovlašćenja i preko jednog komiteta koji je sebi dao ovlašće da postupa iznad Savjeta bezbjednosti UN, pokušava da mijenja Dejtonski sporazum.\n- Svaki pokušaj visokog predstavnika od tada ide na štetu entiteta, kantona u FBiH, na štetu srpskog i hrvatskog naroda, sa jačanjem centralne vlasti i pokušajem da se nametne centralizvana BiH koju ni Srbi ni Hrvati ne prihvataju kao moguće rešenje za nacionalne i državne interese - rekao je Kesić.\nNapomenuo je da je institucija visokog predstavnika naišla na kritiku EU i Venecijanske komisije i svi znaju da nije u skladu sa vladavinom prava da odlučuje neki stranac koji nema ni međunarodni legitimitet, jer nije imenovan od strane Savjeta bezbjednosti UN, te dodao da Zapad, kad hoće nešto da nametne, česti krši međunarodno pravo.\n- Jednog dana i on će da odgovara, jer nema status da predstavlja Savjet bezbjednosti i UN. U ovom slučaju sve što rade, rade mimo saglasnosti Savjeta bezbednosti - dodao je Kesić.\nBeograd je, kaže on, od najveće koristi za Republiku Srpsku, pruža joj ekonomsku i političku podršku.\n- Ako Srbija ostane neutralna i bori se za svoje mjesto u okviru globalnog poretka, to je najveća vrijednost koju Republika Srpska može da ima u ovom momentu - rekao je Kesić.


Finansijski plan Apoteke neprihvatljiv za grad - juGmedia\nFinansijski plan Apoteke neprihvatljiv za grad\nVRANJE- Gradski većnici nisu dali saglasnost za usvajanje programa rada i finansijski plan Apoteke Vranje za narednu godinu, jer je njime predviđeno poslovanje sa dugom od 54 miliona dinara.\nGradsko veće je na 35. sednici razmatralo 22 tačke dnevnog reda od kojih su većina bile usvajanje plana i programa finasijskog poslovanja Javnih preduzeća i ustanova na teritoriji grada a, prema rečima Danijele Milosavljević ,gradske većnice za socijalna pitanja, jedino nije prihvaćen plan Apoteke.\n“Sam finansijski plan je iskazan sa dugom od 54 miliona dinara u narednoj godini što grad nije mogao da prihvati s obzirom da je oformljen Radna grupa koja radi na finansijskoj konsolidaciji. Preporuka je da se sačeka zaklkjučak Radne grupe sa preporukama za prevazilaženje problema”, rekla je Milosavljević.\nGradonačelnik je na poslednjoj održanoj sednici ponovio preporuku da se svi direktori pridržavaju mere štednje koje su usvojene zaključkom sa prethodnim zasedanja, a prema kome se ne smeju preuzimati obaveze veće od 100.000 dinara.\nNa 35. Sednici donet je Nacrt nove odluke o socijalnoj zaštiti kako bi se usaglasili normativi i standardi sa novim Zakonom o socijalnoj zaštiti, a usvojen je i Nacrt Odluke o parkiralištima.\nGimnazija kroz vreme\nNovih 30 kreveta za Zdravstveni centar Vranje\nKiša koja je uporno padala tokom čitave noći, i najverovatnije se neće zaustaviti ni u toku sutrašnjeg dana, za sada nije napravila veću štešu…


B92\t06.04.2017 19:54\nKako je naveo, dešava se da se rad inspektora na lokalu bitno razlikuje od rada inspektora na republičkom nivou.\nOn je dodao da je u toku rad na novom zakonu o prosvetnoj inspekciji.\n"Radimo novi zakon o prosvetnoj inspekciji gde se pravi jedinstven inspektorat. Od škole do škole čitajući izveštaje inspektora vidim da nisu dobro urađene inspekcije i problem se ne reši već eskalira, produbi se", kaže Šarčević.\nGovoreći o osnovnoj školi u Kragujevcu gde jedan učenik drugog razreda maltretira i decu i učitelja, ministar je upitao zašto se o tome ćutalo godinu i po, da li "slučaj neko prikriva ili je tražio jalova rešenja".\nKako kaže, škola je dužna da preko školskih uprava obavesti Ministarstvo prosvete o incidentima i dodao da se danas često dešava da za incident prvo saznaju novinari pa tek onda ministar bude obavešten.\nŠarčević kaže da se u školama, kod dece koja imaju problem u ponašanju, mora uključiti tim stručnjaka - psiholog, pedagog, defektolog, ali i centri za socijalni rad.


Dojče bank - Blic Online\nI dok je protiv američkog predsednika Donalda Trampa pokrenuta istraga zbog spornog telefonskog razgovora sa ukrajinskim kolegom, u toku su i druge istrage koje bi mogle da mu načine veliku štetu. Jednu od tih istraga razotkrio je uzbunjivač koji je povezan sa nekoliko svetskih skandala, a sada su otkriveni detalji o njemu, ali i to kako je jedan poznati muzičar doprineo pokretanju istrage.\nSaga o spasavanju najveće nemačke banke - "Dojče banke", kao da nema kraja. Nakon što su posle samo šest sedmica propali pregovori o njenom spajanju sa "Komerc bankom", jednom od vodećih u Nemačkoj, čini se da se svetlo na kraju tunela uopšte ne nazire.\nAmerički predsednik Donald Tramp, troje njegove dece i sedam njegovih kompanija, podneli su tužbu protiv Dojče banke i banke Kepital uan, kako bi sprečili ta dva kreditora da se odazovu na sudski poziv u čijem fokusu je istraga finansijskih poslova predsednika SAD.\nUnikredit banka razmatra spajanje sa Komercbankom?\nItalijanska Unikredit banka mogla bi da razmotri spajanje sa Komercbankom ako razgovori tog nemačkog kreditora sa Dojče bankom propadnu, javlja Rojters pozivajući se na dva izvora upoznata sa situacijom.\nNemačka Dojče banka bi mogla da preseli do 4.000 radnih mesta iz Britanije, izjavila je juče direktorka za regulatorne poslove u Dojče banci, Silvija Materat.\nDojče banka ukida bonus posle dogovora sa SAD\nNemačka Dojče banka ukida bonuse svojim menadžerima za 2016. godinu, navodi se u saopštenju banke i dodaje da je potrebno preduzeti oštre mere u svetlu ostvarenih rezultata banke i finansijskog dogovora sa američkim ministarstvom pravde.\nBanka Dojče sekjuritiz kažnjena sa 9,5 miliona dolara\nInvesticiona banka Dojče bank sekjuritiz pristala je da plati kaznu od 9,5 miliona dolara, jer nije uspela da na odgovarajući način sačuva materijalne poverljive informacije koje su prikupili njeni analitičari, saopštila je američka Komisija za hartije od vrednosti (SEC), a javlja britanska agencija Rojters.\nDojče banka: Ne tražimo pomoć države, nagodićemo se s Amerikancima\nDojče banci nije potrebna pomoć države, izjavio je danas u jednom intervjuu generalni direktor najveće nemačke kreditne institucije, Džon Krajan, nastojeći da uguši glasine u javnosti koje su uticale na snažan pad vrednosti akcija banke.\nDojče banka plaća kaznu od 1,4 milijarde evra


Foto: CHAMILA KARUNARATHNE / EPA;\nKineska vakcine kompanije Sinofarm\nPodsetimo, Emirati su učestvovali i u trećoj fazi testiranja vakcine koja je ubedljivo najzastupljenija u našoj zemlji i koju je primilo skoro tri četvrtine cepljenih građana Srbije, a od nedavno su krenuli i sa proizvodnjom “Sinofarmovih” vakcina na svom tlu.\nS obzirom da je iz Kine stizalo malo informacija o detaljima njihovih istraživanja, podaci koji dolaze iz Abu Dabija su više nego značajni za naše stručnjake, odnosno za dalji proces imunizacije. A rezultati su veoma ohrabrujući!\nBez obzira na sve različitosti između dve zemlje, podaci dobijeni u Abu Dabiju su veoma ohrabrujući za suzbijanje epidemije korona virusa u našoj zemlji.\nNaučnici su u najkraćim crtama zaključili da kineska vakcina “Sinofarm”, nakon barem dve nedelje od primanja druge doze, ima više od 90 odsto efikasnosti u sprečavanju hospitalizacije u slučaju zaraze, 95 odsto u sprečavanju da oboleli koji je vakcinisan izbegne intenzivnu negu, a 100 odsto sprečava smrtne ishode!\nDr Delić: Zastrašujuće je da pojedini lekari govore negativno o vakcinaciji\nKako su naučnici obelodanili, istraživanje je pokazalo i značajan pad broja obolevanja od kovida-19 među ljudima koji su dobili drugu dozu, a da su oni koji su se ipak zarazili imali veoma blage simptome i u najvećem broju slučajeva nisu zahtevali hospitalizaciju.\n“Vakcinacija smanjuje za 93 odsto slučajeve hospitalizacije, za 95 odsto odlazak na intenzivnu negu, a nije zabeležen nijedan smrtni slučaj kod ljudi koji su vakcinisani, a da je prošlo barem dve nedelje od druge doze”, saopštili su naučnici iz Emirata, a preneo je “National news” iz Emirata.\nIstraživači su došli do zaključka da imunitet nije garantovan nakon preležane bolesti, da rizik od zaražavanja raste sa pojavom više mutacija, kao i da infekcija može kasnije da dovede do dugoročnih zdravstvenih komplikacija.\nKako su dodali, “vakcina Sinofarma” nudi imunitet na najmanje šest meseci, ali da su neophodna nova istraživanja po ovom pitanju”.\n- Komplikacije nakon preležanog kovida mogu da dovedu do otkazivanja različitih organa, stvaranje krvnih ugrušaka, kao i druge probleme koji mogu da zahtevaju višemesečno lečenje - saopštili su istraživači iz Abu Dabija.\nVeć duže od mesec dana Emirati svakodnevno beleže oko 2.000 novozaraženih, ali oni svakog dana testiraju više od 200.000-250.000 osoba, te imaju manje od jednog procenta zaraženih!\nVakcina Sinofarm Emirati Efikasnost Ispitivanje\nSVE O LAŽNIM DOJAVAMA O BOMBAMA Gde, zašto, kako i ko? Cilj je da se UNESE HAOS među građanima, mnoge uplašila sličnost sa ubicom iz Perma\nDUHOVNA POTVRDA POMIRENJA Patrijarh Porfirije i arhiepiskop Stefan zajedničkom liturgijom ozvaničiće povratak MPC pod okrilje SPC\nVANREDNA SITUACIJA U PRIBOJSKIM SELIMA "Više od 50 putnih pravaca oštećeno, jedan broj onesposobljen za saobraćaj"\nKORONA PRESEK Malo manje zaraženih nego juče, dvoje preminulo


ODLOŽENA SMENA DPS DIREKTORA: Skupština akcionara EPCG, koju je Vlada zakazala za danas, ipak neće biti održana | Novosti.RS\nNova sednica održaće se dva dana kasnije - 16. marta i na taj način starom odboru direktora produžiti život za dvadeset dana.\nDa do održavanja Skupštine neće doći saopštio je predsednik Privrednog suda Blažo Jovanić, ukazujući da je sud prihvatio argumente Odbora direktora EPCG da je u zahtevu Vlade (vlasnik 99 odsto akcija) bilo proceduralnih propusta.\n- Pravnim laicima je jasno da je u ovom farsičnom postupku Blažo uvažio sugestije Jovanića, a sve u funkciji predstojećih izbora u Nikšiću. Privredni sud je i ovaj put pokazao bespogovornu privrženost Demokratskoj partiji socijalista. Transparentna zarobljenost Privrednog suda dokaz je više da ovo društvo mora, uz promene u Tužilaštvu, što pre krenuti u promene trulih dasaka u sudskim instancama - saopštio je u svom reagovanju Bojanić.\n28. 09. 2020. u 17:20\nDobre plate i naknade\nNAKON što Odbor EPCG u januaru nije zakazao sednicu, Bojanić je objavio plate i naknade koje članovi primaju iz kompanije. Prema njima, predsednik odobra Đoko Krivokapić je u decembru primio 3.411 evra, a ostali članovi borda naknadu od po 820 evra!\nPodsećamo da je Vlada još 11.januara uputila zahtev Bordu direktora da zakaže Skupštinu akcionara. Bojanić je tada kazao da postoji rešenje Agencije za sprečavanje korupcije od 15. decembra 2020. godine u kojem je utvrđeno da se predsednik borda EPCG, Đoko Krivokapić nalazi u "višegodišnjem konfliktu interesa", odnosno da je ostavku u Elektroprivredi CG morao podneti još 2017. kada je postao i član odbora Prve banke!\n- Ovo je "labudova pesma" notorne DPS partijske ćelije. Poslednji pokušaj Odbora direktora EPCG da utiču na izborni proces u Nikšiću. Očekujemo svaki vid opstrukcije u skladu sa direktivama njihovog partijskog šefa - ocenio je Bojanić.\nNovi odbor direktora može da razreši izvršnog direktora Elektroprivrede, imenuje vršioca dužnosti i raspiše javni konkurs za izbor direktora. Posle toga bi moglo doći i do promena "po dubini" i na drugim pozicijama u menadžmentu kompanije, koja je najveća u vlasništvu države.\nProblemi koji su nastali sa EPCG nisu se desili, recimo, u slučaju državne kompanije - Održavanje voznih sredstava koji je nekada pripadao "Železnici" Crne Gore. Odbor direktora u tom preduzeću se na zahtev ministra Bojanića sastao za samo tri dana i zakazao Skupštinu akcionara za 15. mart.\nEPCG vlada cg skupština akcionara Mladen Bojanić Blažo Jovanić


Vesti online / Vesti / Svet / Ruska vojska uništila dronove iznad baze u Siriji\nNeidentifikovane bespilotne letelice primećene su na nebu iznad vojne baze Hmejmim u Siriji, svi vazdušni ciljevi su uništeni, saopštio je predstavnik baze u Hmejmimu.\n- Sistemi protivvazdušne odbrane ruske vazduhoplovne baze uništili su sve vazdušne ciljeve - rekao je predstavnik ruske vazdušne baze Hmejmim.\nMinistarstvo odbrane Rusije javilo je da u napadu drona nije bilo povređenih niti je pričinjena materijalna šteta ruskoj vazdušnoj bazi.\nPredstavnik ruske baze saopštio je da se incident dogodio u sumrak 30. juna. Prema njegovim rečima, ruska sredstva za kontrolu vazdušnog prostora otkrila je grupu neidentifikovanih bespilotnih letelica severoistočno od vojne baze.\n- Ruska vojna baza Hmejmim radi normalno - istakao je predstavnik ruske vojske.\n"Iran nema vojnih savetnika na jugu Sirije"


Otvorena nova područna škola u Bistrici - GradPrijedor.com - Portal grada Prijedora\nHome»Društvo»Otvorena nova područna škola u Bistrici\nOtvorena nova područna škola u Bistrici\n3. septembra 2011. 3 Mins Read\nMinistar prosvjete i kulture Republike Srpske Anton Kasipović otvorio je danas u selu Donja Bistrica novi objekat područnog odjeljenja Osnovne škole „Jovan Dučić“ iz Lamovite vrijednog oko 350.000 KM. Prisustvujući svečanosti koju su mještani i učenici priredili povodom ovom događaja ministar Kasipović je istakao da je ogromno zadovoljstvo gdje god da se u Republici Srpskoj napravi nova škola. „Dijelim zadovoljstvo sa mnogobrojnim okupljenim mještanima, posebno mladima jer je ovo jedna lijepa, moderna i funkcionalna škola u kojoj će, nadam se, učenici imati kvalitetnu nastavu i srećno djetinjstvo“, rekao je Kasipović.\nOn je potvrdio da je ministarstvo odnosno Vlada RS za izgradnju ove škole izdvojilo 300.000 KM iz Razvojnog programa RS, iz koga je inače za oblast obrazovanja i kulture u Prijedoru uloženo 2.8 miliona KM. „Mislim da su to odlične investicije i da smo najveći broj pitanja u oblasti obrazovanja i kulture u Prijedoru riješili“, rekao je Kasipović. Ministar je posebno naglasio značaj izgradnje škole u ruralnom dijelu, a ne u centru neke lokalne zajednice što je , kako je rekao, dio koncepta ravnomjernog razvoja svih dijelova RS. Načelnik opštine Prijedor Marko Pavić je istakao da ohrabruju podaci da na ovom području ima više upisanih prvačića iako je ukupan broj upisanih na nivou cijele opštine manji nego prošle godine za 28 prvačića. „To je jedan od razloga što smo se opredijelili da u ovom selu otvorimo područnu školu. Povećanje broja đaka govori da su ljudi prihvatili naša nastojanja na kroz razne infrastrukturne projekte stvaramo uslove za ostanak na selu“, kazao je Pavić.\nOn je dodao da je Vlada RS finansirala građevinske radove izgradnje škole, a da je opština Prijedor finansirala nabavku namještaja, infrastrukturu, spoljašnje uređenje, nadzor i sve ostalo što je potrebno za početak nastave. Direktorica OŠ „Jovan Dučić“ iz Lamovite Ljiljana Kesić je istakla da će od ponedjeljka novu, inače petogodišnju školu pohađati 35 učenika, od čega 11 prvačića. „Ovdje ima više prvačića nego u centralnoj školi gdje ih je ove godine upisano samo 8. Inače, na ovom jestu je donedavno bila ruina, a ne školski objekat gdje su miševi bili domaće životinje.\nIzgradnja nove škole je jedan od načina da zadržimo ljude i život ovdje. Broj prvačića ohrabruje i nadamo se da ovo školsko zvono nikad neće utihnuti“, rekla je Kesićeva. Predsjednik Savjeta MZ Bistrica Milorad Mamić istakao je da je ovaj novi školski objekat od velikog značaja za ovo mjesto koje ima oko 2000 stanovnika i koje, za razliku od drugih sela prijedorske opštine ima dosta mladih. Novi školski objekat ima dvije učionice i jednu učionicu za predškolce i spreman je da se i u njemu oglasi prvo školsko zvono u ponedjeljak 5.septembra.


Uz svaki NEO dodatno 1GB za surf u romingu\nYou are at:Home»News»Uz svaki NEO dodatno 1GB za surf u romingu\nBy Zoran Kovacevic on\t 15.5.2018 News\nJedna od najčešćih aktivnosti na putovanjima, pored obilaska turističkih atrakcija i degustacije lokalnih gastronomskih specijaliteta, traženje slobodne wi-fi mreže, ovog leta će biti u opadanju.\nKompanija Vip svojom novom ponudom rešava problem online dostupnosti u inostranstvu tako što svim novim NEO korisnicima ili onima koji obnavljaju ugovor uz standardne pogodnosti ove tarife daje dodatno 1GB interneta u romingu mesečno, tokom celog perioda trajanja ugovorne obaveze.\nBilo da putuju na letovanje u Grčku, Tursku ili Španiju, obilaze Zlatni Prag, Beč ili Pariz, posećuje najbliže u Crnoj Gori i Bosni i Hercegovini – korisnici koji potpišu ugovor u promo periodu moći će da uživaju u 1GB interneta. Dodatno, da bi se osećali kao kod kuće, cena 1 MB nakon što potroše gigabajt besplatnog interneta je 1 dinar, ista kao kada su u Srbiji.\n„Sve naše ponude imaju jednu zajedničku tačku, a to je da su kreirane sa ciljem rešavanja potreba korisnika, bilo to neograničeno komuniciranje u zemlji, koje smo prvi omogućili svojim korisnicima uvođenjem NEO tarifa ili, u ovom slučaju, internetom u romingu. Ovim potezom želimo da korisnicima omogućimo veću kontrolu troškova rominga, kao i da sprečimo da im prva pomisao na putovanje budu neplanirane situacije i strah od previsokih računa po povratku”, izjavio je ovom prilikom Dejan Turk, generalni direktor/CEO kompanije Vip mobile.\nIako će aktuelna promocija trajati do 30.juna, za korisnike koji su i dalje pod ugovornom obavezom, Vip je pripremio posebnu pogodnost. Od 15. juna do 30. juna mogu uzeti rezervaciju za NEO roming promociju, i onda do kraja godine obnoviti ili potpisati ugovor pod istim uslovima kao i korisnici koji to urade u promotivnom periodu.


EU: Vlasti u BiH moraju hitno djelovati u vezi sa migrantima – Visokoin.com\n“Semir Osmanagić je nebitan u priči o piramidama, mnogo je naštetio ugledu BiH. Za 15 godina mogao je sagraditi nove piramide”\nEU: Vlasti u BiH moraju hitno djelovati u vezi sa migrantima\n· 9. Decembra 2020. ·0\nDelegacija EU u BiH izrazila je zabrinutost zbog situacije u vezi sa migracijama u zemlji, ističući da vlasti u BiH moraju hitno da djeluju i da je Unija spremna da pruži podršku u preduzimanju potrebnih aktivnosti.\n“Kao neposredni prioritet, apelujemo da vlasti BiH privremeno izmjeste izbjeglice i migrante trenutno smještene u objektu `Lipa` u prihvatni centar `Bira` u Bihaću, koji finansira EU, a koji su kantonalne vlasti nezakonito ispraznile 30. septembra i koji je spreman za prihvat izbjeglica i migranata”, saopšteno je iz Delegacije EU.\nU saopštenju se napominje da bi vlasti BiH “trebale ispuniti svoje opredjeljenje da otvore dodatni prihvatni centar u Čiljugama, kod Tuzle, kako bi obezbijedile sklonište svima kojima je potrebno u nadolazećoj zimi”.\nIz Delegacije EU navode da trenutni vremenski uslovi ozbiljno ugrožavaju živote više od 2.000 lica koja spavaju na otvorenom u teškim uslovima i 1.300 lica smještenih u privremenom objektu “Lipa” kod Bosanskog Petrovca, koji je neprikladan za zimu “jer vlasti nisu obezbijedile neophodne uslove”.\nU saopštenju se ističe da ovakvo stanje rizikuje da dodatno utiče na cjelokupnu bezbjednosnu situaciju, kao i na humanitarnu krizu, u vrijeme pandemije kovid 19.\nIz Delegacije EU tvrde da “humanitarna kriza postaje stvarnost zbog neaktivnosti vlasti u BiH” i dodaju da rješenja postoje.\nU saopštenju se navodi da je EU pružila značajnu finansijsku i tehničku podršku BiH za bolje upravljanje migracijama i azilom, te za pomoć građanima u suočavanju sa ovom izazovnom situacijom.\n“Pozivamo vlasti da djeluju hitno kako bi se spasili životi. EU će i dalje biti uz sve građane i podržavati vlasti BiH u suočavanju s izazovnom situacijom”, poručili su iz EU.


Ozelenjavanje dvorišta škole - Ozon Media\nOzelenjavanje dvorišta škole\nSremska Mitrovica – Srednja tehnička škola “Nikola Tesla” i Visoka stručna škola za vaspitače i poslovne informaičare “Sirmium” iz Sremske Mitrovice u saradnji sa Ekološkim pokretom “Eko patrol Republike Srbije” danas su organizovale akciju ozelenjavanja prostora ispred zgrade škole.\nAkcija je organizovana povodom nešto ranijeg obeležavanja Dana planete zemlje (22. april) i zahvaljujući njoj ispred zgrade škole danas će ukupno biti posađeno 15 sadnica ukrasnog drveta. Istu akciju organizovala je i Ekonomska škola “9. Maj”, Osnovna škola “Triva Vitasović Lebarnik” iz Laćarka, kao i još nekoliko škola na teritoriji grada.\nDirektor STŠ “Nikola Tesla” izrazio je zadovoljstvo nastavkom sradnje koju ova mitrovačka škola ima sa Udruženjem “Eko patrol” i najavio da će se slična akcija u narednom periodu organizovati i u krugu druge zgrade STŠ “Nikola Tesla” koja se nalazi pored Doma učenika.\nDragan Perić, predsednik Udruženja “Eko patrol” kratko je rekao da će ove godine Udruženje posaditi preko 100 sadnica, a da njihovu pomoć u ozelenjavaju svojih dvorišta traži sve veći broj sremskomitrovačkih škola i predškolskih ustanova.\nPolicija oduzela auto zbog falsifikovanih dokumenata\nPolicija uhapsila tri provalnika


Vučić u Mostaru: Daćemo sve od sebe da gradimo bolje odnose u budućnosti – BiGportal.ba\nVučić u Mostaru: Daćemo sve od sebe da gradimo bolje odnose u budućnosti\nPredsednik Srbije Aleksandar Vučić započeo je dvodnevnu posetu BiH sastankom sa članom Predsedništva BiH Draganom Čovićem u Mostaru.\nSa Miloradom Dodikom i episkopom Grigorijem, predsednik Vučić je obišao radove na obnovi Saborne crkve Svete Trojice. Vučić sutra otvara 21. Međunarodni sajam u Mostaru, a zatim nastavlja posetu BiH u Trebinju.\nSastanak Vučića i Čovića\n17.10 – Predsednik Srbije razgovarao je sa vladikom Grigorijem o položaju SPC u Hercegovini i Mostaru, nakon čega je usledio sastanak sa predstavnicima srpskih udruženja.\n16.10 – Vučić je zajedno sa predsednikom RS Miloradom Dodikom i episkopom zahumsko-hercegovačkim i primorskim Grigorijem obišao radove na obnovi Saborne crkve Svete Trojice u Mostaru.\n15.55 – Važno je da pokažemo koliki značaj Mostar ima za Srbiju u smislu saradnje, budućnosti i boljih privrednih kontakata, poručio je predsednik Vučić nakon sastanka sa Draganom Čovićem.\n15.20 – U toku sastanak predsednika Vučića i Dragana Čovića.\nPredsednik Srbije Aleksandar Vučić se u Mostaru sastao sa Draganom Čovićem. Nakon sastanka je izjavio novinarima da su razgovarali o odnosima Srba i Hrvata i o tome koliko je važno da se prevaziđu određene teme iz prošlosti, te da se unapređuje saradnja.\nVučić je rekao da očekuje da odnosi Srba, Hrvata i Bošnjaka budu bolji. “Mi ćemo dati sve od sebe da gradimo bolje odnose u budućnosti”, istakao je Vučić.\nPredsednik Srbije je izjavio da je dobro što je danas u Mostaru, gde se održava Međunarodni sajam privrede, na kojem je Srbija zemlja partner.\nVučić je rekao da je važno da pokažemo koliki značaj Mostar ima za Srbiju u smislu saradnje, budućnosti i boljih privrednih kontakata.\nVučić je podvukao da su Srbija i BiH u 2017. godini imali 13,9 odsto veću trgovinsku razmenu, a hiljade ljudi, podvukao je, živi od toga.\nTrgovinska razmena Srbije i BiH je 1,7 milijardi evra, a bila je 1,5 milijardi.\n“Od 2005. godine smo udvostručili trgovinsku razmenu i to je dobro i za BiH i za Srbiju”, podvukao je Vučić.\nVučić je zahvalio, kako je rekao, iskrenom prijatelju, hrvatskom članu Predsedništva BiH Draganu Čoviću na gostoprimstvu. “Uvek sam radostan kad sam u Mostaru”, rekao je Vučić novinarima.\nNa Čovićevu opasku da je i prošle godine bio na sajmu i da se nije obraćao, Vučić je rekao da je tačno da je njemu svejedno da li govori ili ne, jer misli da to ne određuje značaj čoveka već njegova dela.\nDragan Čović je predsedniku Srbije darovao, kao lični poklon, sliku “Pralje na Neretvi” mostarskog slikara Vlade Puljića.\nPredsednik Srbije naznačio je da su ovde zemlje partneri bili i Turska, Kina, Hrvatska, da je i pre sa zadovoljstvom dolazio i podvukao da je više od 60 firmi, kompanija iz Srbije uzelo učešće i da će se predstaviti sutra na sajmu.\n“Time pokazujemo i koliko nam je značajno što smo ovde i koliko su nam značajni i Mostar i BiH kao trgovinski partner”, kaže srpski predsednik.\nDodao je da je sa Čovićem razgovarao i o odnosu dva naroda i koliko je potrebno da se prevaziđu stvari iz prošlosti i da to ne bude “mrtvo slovo na papiru”, već da sarađujemo u ekonomiji, privredi i na svaki drugi način.\nRekao je da je za Srbiju velika čast što je tu i ujedno pozvao sve Mostarce i Hercegovce da dođu u Beograd i Srbiju da je posete, a takođe i ljude iz Srbije da dođu u Mostar i Hercegovinu.\nNaveo je da će i sledeće godine, ako dobije poziv, doći na sajam u Mostaru, da nije bitno da li će se obraćati ili ne, već je, kaže, samo važno da se napravi što bolja saradnja, da izlazimo zajednički na treća tržišta…\nVučić je zahvalio Mostarcima na gostoprimstvu, naveo da je opazio da je oštećen samo jedan ili dva bilborda koje je Srbija postavila, i da gotovo i nije bilo ničeg drugog u tom kontekstu.\nPredsednik Srbije je čestitao Čoviću i na organizaciji sajma, te što će prisustvovati i premijer Bugarske Bojko Borisov, zemlje koja je predsedavajuća EU.\nPonovio je da Srbija poštuje BiH, da želi i radi na tome da odnosi budu još bolji i da će dati sve od sebe da gradimo što bolje ekonomije naših zemalja i da zajednički gledamo u budućnost.\nČović je novinarima rekao da je sa predsednikom Srbije razgovarao o infrastrukturnoj, saobraćajnoj i energetskoj saradnji, kao i o otvorenim pitanjima, poput graničnog.\n“Predsednik Vučić je bio i prošle godine ovde, a to što je opet došao pokazuje da svoj autoritet ne gradi na sitnim stvarima, nego upravo na onom što možemo uraditi kao veliki iskorak i svima olakšati da saradnja, politička, privredna i socijalna budu na višem nivou”, poručio je član Predsedništva BiH nakon sastanka sa predsednikom Srbije.\nČović ističe da je Međunarodni sajam privrede u Mostaru prilika da se privredna saradnja Bosne i Hercegovine i Srbije znatno unapredi, posebno s obzirom na učešće velikog broja firmi iz svih delova BiH.\n“Mislim da našu saradnju i robnu razmenu možemo podići na viši nivo, i upravo će nam privredni sajam u tome pomoći”, poručio je Čović.\nIzrazio je nadu da će se okupljanjem eminentnih imena iz političkog života na sajmu poslati poruka “da se u teškim vremenima može drugačije gledati na budućnost”.\nVučić je zatim zajedno sa predsednikom RS Miloradom Dodikom i episkopom zahumsko-hercegovačkim i primorskim Grigorijem pogledao dokle se stiglo sa radovima na obnovi simbola pravoslavlja u Hercegovini, Crkvi Svete Trojice, koja je srušena u junu 1992.\nNakon obilaska radova, predsednik Vučić i predsednik RS razgovarali su o položaju SPC u Hercegovini i Mostaru sa vladikom Grigorijem.\nPre početka sastanka, predsednik Srbije i vladika su se kucali uskršnjim jajima.\nNakon sastanka sa vladikom Grigorijem, predsednik Vučić i Dodik sastali su se sa predstavnicima Koordinacionog odbora srpskih udruženja i organizacija sa kojima su razgovarali o položaju Srba u Mostaru.\nNa kraju prvog dana posete Mostaru, Vučić će prisustvovati koktelu Privredne komore Srbije povodom Sajma privrede.


MITROVIC imparable ante la defensa de RADONCIC | Liga Endesa 2019-20\nMitrović je početkom poslednje četvrtine spektakularno zakucao preko Dina Radončića, i to u trenutku kada je crnogorski reprezentativac čvrsto skočio spremajući se za blokadu. Međutim, umesto rampe za Luku, mladi Radončić je završio na posteru nekadašnjeg košarkaša Zvezde.\nNakon dosta problema sa povredama, Luka Mitrović se definitivno pronašao u Španiji i to u ekipi Manrese. Na meču protiv Mursije je prikazao jednu od najboljih partija sezone. Upisao je 20 poena uz dve asistencije i četiri skoka, bio je najbolji u ekipi sa indeksom 23 za nešto više od 21 minuta na parketu. Aleksandar Cvetković je za 14 minuta imao šest poena, tri asistencije i dva skoka.


BOING BOING na srpski način - juGmedia\nBOING BOING na srpski način\nSvoj novi život predstava Boing Boing doživeće i na sceni Narodnog pozorišta Leskovac, gde će premijerno biti izvedena u petak 13. oktobra od 20 sati.\nŠest mladih ali iskusnih leskovačkih glumaca sami su odabrali baš ovaj komad i uz pomoć direktora Stanislava Grujića, potrudili se da ovu predstavu koja je rađena po motivima komada Marka Kamoletija, adaptiraju i prilagode našem podneblju.\n„U ovom komadu igram Judit, stjuardesu nemačke kompanije „Lufthanz“, a što se komada tiče moram reći da je on pisan kao farsa i da smo ga mi negde postavili i trudimo se da ga igramo kao vodvilj , što je nama veliko iskustvo jer se po prvi put susrećemo sa tako nečim. Nadam da će publika uživati i da će se zabaviti barem polovinu onoga koliko smo mi radeći na njoj“, rekla je mlada glumica Mina Cocić.\nRadnja predstave dobija komičan zaplet kada mladi Dragan, koji je veren sa tri strujardese, uz pomoć ujaka Noceta i služavke Berte, pokušava da spreči sve tri da saznaju jedna za drugu.\nU predstavi igraju Filip Radivojević, Nenad Mitrović, Petra Dimitrijević, Nataša Stanković, Mina Cocić i Jovana Grozdanović.\nKarte možete kupiti na biletarnici Narodnog pozorišta Leskovac ili rezervisati na sajtu npl.org.rs


Kako treba da izgleda budžet Lebana? – NOVA NAŠA REČ\n17 Novembra, 2021 Nova Naša Reč Lebane 0\nSmanjenje javne potrošnje kroz finansijsku disciplinu, povećavanje kapitalnih investicija u lokalnu infrasgrukturu, razvoj poljoprivrede i sela, sveobuhvatna socijalna zaštita, osavremenjivanje rada lokalne samouprave i pružanje ostalih usluga građanima i privredi, prioriteti su opštine Lebane u pripremi novog budžeta.\nU periodu od 2022. do 2024.godine opština Lebane će nastaviti da obavlja izvorne, poverene i prenesene nadležnosti u skladu sa Ustavom Republike Srbije i Zakonom o lokalnoj samoupravi. kao i drugim zakonskim i podzakonskim aktima kojima se reguliše ova oblast, navodi se u uputstvu za pripremu novog budžeta ove opštine koje je objavljeno na njihovom zvaničnom sajtu.\n„Prioritetne aktivnosti i mere opštine Lebane u 2022. godini su usmerene na adekvatno funkcionisanje postojećih i novih funkcija, prenetih sa nivoa Republike, smanjenje javne notrošnje kroz finansijsku disciplinu, povećavanje kapitalnih investicija u lokalnu infrasgrukturu, razvoj poljoprivrede i sela, sveobuhvatna socijalna zaštita, osavremenjivanje rada lokalne samouprave i pružanje ostalih usluga građanima i privredi u skladu sa Zakonom“, navodi se u ovom uputstvu.\nDodaje se da će se sredstva usmeravati u oblastima po prioritetu od kojih je najvažnija komunalna i infrastrukturna oblast.\nTakodje, u novom budžetu će se starati uslovi za nove investicije koje u što kraćem roku mogu dati efekte bitne za opštinu a budžetska sredstva će se usmeravati i u drugim oblastima za koje je opština statutarno nadležna.\nAktivnosti opštine Lebane u 2022.godini biće prvenstveno usmerene na:\n❖ vođenje ekonomske i razvojne politike,\n❖ razvoj poljoprivrede i sela,\n❖ urbanizam i prostorno planiranje,\n♦ održavanje i širenje komunalnih usluga (vodosnabdevanje, prikupljanje i odnošenje smeća, upravljanje otpadnim vodama, javna higijena, uređenje i održavanje zelenila, javna rasveta, saobraćajna infrastruktura i ostals komunalne usluge), sa posebim akcentom na putnu infrastrukturu.\n❖ socijalna zaštita,\n♦ zaštita životne sredine.\n♦ obezbeđivanje uslova za rad lokalnih ustanova kulture,\n♦ organizacija kulturnih i sportskih aktivnosti i manifestacija,\n❖ oporezivanje, finansijsko upravljanje i budžetiranje,\n♦ pružanjs ostalih usluga građanima u skladu sa Zakonom.\nPolitika lokalnih vlasti će biti usmerena na obezbeđenje sredstava za nesmetano funkcionisanje Opštinske uprave i svih korisnika budžetskih sredstava u oblasti obrazovanja, kulture, sporta, turizma, socijalne zaštite.\nZnačajna sredsgva će se obezbediti i za izdvajanja za socijalnu zaštitu (jednokratne pomoći, podrške uspešnim učenicima i studentima, obezbeđenje usluge ličnog pratioca, pomoći starima, dnevni boravak za lica ometena u razvoju, troškovi prevoza učenika), aktivnosti Crvenog krsta, stambeno zbrinjavanje i pružanje materijalne pomoći, kao i druga izdvajanja u skladu sa Odlukom o pravima i uslugama u socijalnoj zaštiti na teritoriji opštine Lebane.\nZa kaiitalno održavanje i kapitalnu izgradnju sredstva će se obezbediti delom iz opštih prihoda budžeta kao i iz sredstava namenskih transfera od drugih nivoa vlasti. Priorite će imagi programi, odnosno investicije u saobraćajnu infrastrukturu (putevi, mostovi) započete u ovoj ili ranijim godinama, ali i investicije kojima se na infrastrukturnim objektima sirečavaju ili otklanjaju posledice šteta od elemengarnih nepogoda.\nU ovoj opštini ažu da su i do sada organizovali javne rasprave o budžetu i da će to biti učinjeno i ove godina kao i da su korisnici budžeta već dostavljali svoje predloge za ovaj ključni finansijki dokument za narednu godinu.\nNa poslednjoj sednici Skupštine opštine Lebane usvojen je još jedna rebalans budžeta za 2021. godinu.\nKako je obrazložio rukovodilac Odeljenja za finansije Saša Mladenović „ planom je budžet predviđen na iznos 966,1 milion dinara“.\n– Prvim rebalansom je povećan na 1,056 milijardi, zbog povećanog obima posla nekih projekata koji su rađeni, ali se sada skoro vraća budžet vraća na onaj koji je prvobitno izglasan i iznosi 980.570.000 dinara,- kaže Mladenović.\n“Evropu smo osvojili – na redu je Amerika”


Vlada Federacije BiH je, na današnjoj hitnoj i telefonski održanoj sjednici, utvrdila Mišljenje i nije prihvatila amandman koji je na Prijedlog zakona o izmjenama i dopunama Zakona o provođenju kontrole zakonitosti korištenja prava iz oblasti branilačko-invalidske zaštite podnio Klub delegata hrvatskog naroda u Domu naroda Parlamenta FBiH.\nAmandmanom je predložena izmjena člana 7. stav (9) na način da protiv rješenja Federalnog ministarstva, donesenih u postupku revizije, ne može biti izjavljena žalba, ali može biti pokrenut upravni spor kod kantonalnog suda nadležnog prema mjestu donošenja rješenja kojim je priznato pravo koje je bilo predmet kontrole po odredbama ovog zakona.\nFederalna vlada ostala jer pri tekstu Prijedloga zakona o izmjenama i dopunama Zakona o provođenju kontrole zakonitosti korištenja prava iz oblasti branilačko invalidske zaštite, koji je u parlamentarnoj proceduri.\nNaime, članom 7. stav 9. Zakona o provođenju kontrole zakonitosti korištenja prava iz oblasti branilačko-nvalidske zaštite propisano je da protiv rješenja Federalnog ministarstva donesenih u postupku revizije ne može biti izjavljena žalba, ali može biti pokrenut upravni spor kod Vrhovnog suda Federacije BiH.\nU Mišljenju Vlade se kaže da je presudom Ustavnog suda FBiH od 21. februara 2012. godine utvrđeno da je član 7. stav 9. Zakona u saglasnosti sa Ustavom FBiH.\nOvom presudom Ustavni sud podsjeća da Parlament Federacije BiH, kao zakonodavni organ, u okviru svoje nadležnosti može uređivati odnose u određenoj oblasti uvažavajući posebne i specifične okolnosti. U slučaju odredbe člana 7. stav 9. Zakona o provođenju kontrole zakonitosti korištenja prava iz oblasti branilačko-invalidske zaštite, zakonodavni organ je utvrdio izvornu nadležnost Vrhovnog suda FBiH u skladu sa odredbom člana IV.C.15.(2) Ustava Federacije BiH na drugačiji način nego što je to propisano Zakonom o upravnim sporovima.\nPri tome je Ustavni sud FBiH ocijenio da je odredba člana 7. stav 9. Zakona u suštini temporalnog karaktera, te da će biti primjenjivana samo dok ne bude završena kontrola ostvarivanja prava iz oblasti branilačko-invalidske zaštite. To suštinski ne narušava postojeće odredbe Zakona o upravnim sporovima i Zakona o upravnom postupku, koji je takođe dao mogućnost da pitanje upravnog postupka može, u izuzetnim situacijama, posebnim zakonom biti regulisano i na drugi način. To je i učinjeno kada je u pitanju član 7. stav 9. Zakona o provođenju kontrole zakonitosti korištenja prava iz oblasti braniteljsko invalidske zaštite.\nPo ocjeni Ustavnog suda Federacije BiH, utvrđivanje izvorne nadležnosti Vrhovnog suda Federacije BiH za rješavanje sporova protiv rješenja Federalnog ministarstva je opravdano, jer dovodi do jednakosti u postupanju u sudskom postupku.


MUP: UHAPŠEN DIREKTOR SUBOTIČKOG EURO GASA - Magločistač\nPočetna Subotica MUP: UHAPŠEN DIREKTOR SUBOTIČKOG EURO GASA\nPostavio/la: MagločistačObjavljeno: 08 juna, 2017 Kategorija: SuboticaNema komentara\nDirektor subotičkog Euro gasa Tomislav Vojnić Purčar uhapšen je juče u sklopu policijske akcije „Signal“ pod sumnjom da je sa još nekoliko osoba oštetio republički budžet za više od 169 miliona dinara.\nKako je saopštio MUP, on je sa još tri osobe uhapšen zbog poreske utaje, dok je za isto krivično delo prijava podneta protiv tri osobe, a za jednom raspisana poternica, ali nije precizirano da li je zadržan u pritvoru ili ne.\nSumnja se da su oni od januara 2013. do decembra 2015. godine, u nameri da izbegnu plaćanje poreza, lažno evidentirali manjak robe koja je bila u vlasništvu Euro gasa, a koju su prethodno uzeli za sebe.\n„Potom su, kako se sumnja, u poslovnim knjigama d.o.o „Euro gas“ na osnovu lažnih ulaznih faktura prikazali pružanje usluga koje nisu izvršene, uzimali butan iz imovine privrednog društva d.o.o „Euro gas“, a u poslovnim knjigama takvo uzimanje lažno evidentirali kao prodaju, nakon čega su za iznos ovako neosnovanog povraćaja poreza umanjili svoje poreske obaveze i oštetili Budžet Republike Srbije za iznos od 169.094.918 dinara“ – navedeno je u saopštenju.\nU pomenutoj akciji uhapšene su 74 osobe i podnete krivčne prijave protiv 46 osoba, zbog postojanja osnova sumnje da su od 2007. godine do danas počinile više koruptivnih krivičnih dela i krivičnih dela vezanih za krijumčarenje ljudi.\nEuro gas je jedan od najvećih distributera TNG-a u Srbiji i deo je Lion grupe, na čijem čelu je upravo Vojnić Purčar, koji je 2015. godine proglašen za poslodavca godine.


Prevod patenata - Audio verzija\nMada svi, u manjoj ili većoj meri znamo šta znači termin patent, te nam je jasno da to ima veze sa nekim novim dostignućima, valjalo bi ipak da vidimo šta kaže zvanična definicija o tome šta je patent. A definicija kaže da se pod pojmom patent podrazumeva pravo na određeni pronalazak, koji može da bude iz bilo koje oblasti. Ovo je, naravno najuopštenija moguća definicija, te je tako treba i shvatiti. A patent, odnosno predmet određenog pronalaska može biti bilo koji proizvod ili radnja, odnosno postupak.\nZakonska regulativa nalaže da pronalazač, odnosno osoba koja je otkrila određeni proizvod ili postupak ima pravo na sticanje patenta, odnosno njegov pravni sledbenik. Naravno, postoje i slučajevi kada je nosilac patenta poslodavac pronalazača, odnosno njegov pravni sledbenik. U slučajevima kada je više ljudi došlo do nekog otkrića, odnosno pronalska, govorimo o takozvanom zajedničkom pravu na zaštitu, ali to je već poseban segment zakonskih regulativa.\nIako se određeni proizvod ili postupak priznaje pred Zavodom za intelektualnu svojinu Republike Srbije, ukoliko pronalazač, odnosno osoba koja se smatra nosiocem ovog otkrića podnese svu zakonom propisanu dokumentaciju za priznavanje određenog proizvoda ili postupka kao patenta, činjenica je da isti takav patent može biti registrovan i u nekoj drugoj zemlji. Možda ne pod istim nazivom, ali svakako može biti registrovan istovetan proizvod ili postupak. Osnovni razlog za ovakvu neprijatnost leži u činjenici da je neophodno da nosilac patenta podnese i svu adekvatnu dokumentaciju za priznavanje patenta na međunarodnom nivou. Jedino u tom slučaju možemo govoriti o gotovo potpunoj zaštiti određenog proizvoda ili postupka, mada i u tom slučaju može doći do krađe patenta, ali to je već na zakonskim regulativama određene zemlje. Dakle, svaki pronalazač koji želi da maksimalno zaštiti svoje otkriće, mora da uz nacionalni patente stekne i patent na međunarodnom nivou. To zapravo znači da treba da se obrati Evropskoj patentnoj organizaciji, odnosno Evropskom zavodu za patente ili, pak nekoj drugoj organizaciji, a u zavisnosti od toga u kojoj zemlji želi da zaštiti svoju intelektualnu svojinu, to jest svoj patent.\nGodine 2000. i to prvog dana meseca juna je u Ženevi usvojen takozvani Ugovor o patentnom pravu, koji je na teritoriji Republike Srbije stupio na snagu 8 dana nakon objavljivanja u "Službenom glasniku" i to u kategoriji "Međunarodni ugovori".\nOno što nas zanima u pomenutom ugovoru jeste segment koji se odnosi na priznavanje patenta na međunarodnom nivou, odnosno prevod patenta na određeni jezik. Naime, kako definše pomenuti ugovor pod pojmom prevoda patenta se podrazumeva postupak prevođenja i to na jezik koji se zahteva od nadležne institucije kojoj je povereno priznavanje određenog patenta. U pojedinim slučajevima, nadležna institucija ima pravo da zahteva od klijenata i "transliteraciju u tipografski sistem" koji je prihvaćen od strane te institucije, kako je precizno navedeno u pomenutom ugovoru.\nNakon što pronalazač, odnosno osoba koja želi da zaštiti svoj patent na međunarodnom nivou priloži svu onu dokumentaciju koja se zahteva od strane odabrane nadležene institucije, te plati sve neophodne takse i naknade, vrlo često ta nadležna institucija zahteva i prevod patenta, odnosno svih onih segmenata prijave i to na bilo koji jezik koji je prihvaćen u toj instituciji. Zato, da ne biste i Vi došli u situaciju da Vam vraćaju dokumentaciju kao nepotpunu, te da gubite nepotrebno vreme koje Vam je neophodno da biste zaštitili svoju intelektualnu svojinu, najbolje je da se na vreme raspitate u odabranoj inostranoj nadležnoj instituciji da li Vam je potreban prevod patenta i ostale dokumentacije ili ne. Mada, čak i ako Vam odgovore da nije neophodno imati i prevod dokumenata, svakako je uvek bolje da uz dokumenta na srpskom jeziku priložite i prevod na zvaničan jezik zemlje u kojoj se nalazi nadležna institucija, koja bi trebalo da Vam izda rešenje o priznanju patenta na međunarodnom nivou ili, barem evropskom. Podrazumeva se da će prevod patenta biti i overen pečatom sudskog tumača, uzevši u obzir da je ovde reč o zvaničnom dokumentu. Imajte na umu da postoji veliki broj različitih organizacija koje su ovlašćene za priznavanje patenta, te se podrobno treba raspitati o svim detaljima i uslovima u zemljama u kojima bi se priznao Vaš pronalazak, kako ne biste bilo neprijatno iznenađeni zahtevima.\nDa se vratimo na prevod patenta, odnosno svih onih dokumenata koja su Vam potrebna ako želite da Vaš pronalazak bude priznat i van granica Srbije. Dakle, morate nam dostaviti svu dokumentaciju koju želite da prevedemo za Vas, kako bismo mogli da počnemo sa poslom i navedemo Vam u kom roku će biti završen prevod. Iako je Prevodilački centar Akademije Oxford među najpoznatijima po kvalitetu svog poslovanja, ali i po efikasnosti prevodilaca, odnosno izuzetno kratkim rokovima za prevod patenta, može se dogoditi da je Vama prevod potreban u znatno kraćem roku od onoga koji Vam mi ponudimo. Sasvim je dovoljno da to i naglasite prilikom predajte materijala, kako bismo Vam i omogućili da zaista dobijete prevod patenta u navedenom roku. Cena ovakog prevoda se može razlikovati u odnosu na uobičajenu cenu prevoda, a umnogome zavisi kako od navedenog roka, tako i od količine materijala koji treba prevesti. Svakako budite sigurni da ćemo mi, sa naše strane maksimalno ispoštovati i ispuniti Vaše zahteve.\nInače, regularna cena ovakvog tipa dokumenta se izjednačava sa jednom stranom prevoda, iako ne broji ukupno 1 800 karaktera tekstualnog sadržaja, koliko je zapravo odrednica za jednu stranu prevoda. Međutim, prevod patenta se svrstava u red takozvanih tipskih dokumenata, pa je iz tog razloga cena formirana na ovaj način.\nŠto se postupka overe tiče, nemate nikakvog razloga za brigu, jer se u timu Prevodilačkog centra Akademije Oxford uz prevodioce, nalaze i sudski tumači za preko 35 svetskih jezika, koji će za Vas uraditi posao overe prevoda patenta i ostale potrebne dokumentacije i to po najpristupačnijim cenama. Ukoliko Vas zbunjuje podatak zbog čega je potrebno da prevod ovih dokumenata bude i overen pečatom ovlašćenog sudskog tumača, valjalo bi da znate da se jedino u tom slučaju dokument smatra važećim u zakonskom smislu. Zapravo se radi o tome da zvaničan sudski tumač svojim pečatom praktično potvrđuje da je originalan dokument istovetan prevedenom. Upravo iz tog razloga prilikom dostave dokumenata na prevod, svaki klijent je u obavezi da dostavi i original na uvid. Sva dokumenta koja nam dostavljate na prevod su u potpunosti zaštićena od bilo kakvog vida zloupotrebe. Sa jedne strane, svi ovlašćeni sudski tumači su prilikom sticanja svog zvanja polagali i zakletvu pred Sudom u kojoj su se obavezali da će u potpunosti poštovati podatke svojih klijenata koji su im povereni i sa kojima dolaze u dodir, a sa druge strane svi zaposleni u Akademiji Oxford su u obavezi da strogo čuvaju poslovnu tajnu, te da se prema svim dokumentima i podacima koji su im dostupni na njihovom radnom mestu, odnose sa posebnom pažnjom, te da ih adekvatno zaštite od svih eventualnih mogućnosti zloupotrebe.\nBez obzira koji je materijal u pitanju i za prevod na koji jezik, budite sigurni da će naši prevodioci adekvatno prevesti dokumenta koja su im poverena. A uz visok kvalitet i profesionalnost, budite potpuno sigurni da ćete dobiti maksimalnu posvećenost i efikasnost, uz cene, koje slove za gotovo najpristupačnije na tržištu.\nVrlo je važno da imate na umu i da ćemo za Vas uraditi uslugu prevoda patenta sa bilo kog stranog jezika na srpski, odnosno kada od nadležne institucije dobijete potvrdu da je Vaš izum priznat i u određenoj državi ili, pak zejednici država koju ta nadležna ustanova i zastupa.\nAko Vam ne odgovara da nam dokumenta dostavite lično, možete ih dostaviti i kuriskom službom ili poštanskom pošiljkom (preporučenom). A ako vam ništa od toga ne odgovara, možete nam ih dostaviti i skenirana, u elektronskoj formi, to jest putem meil - a. Međutim, ne zaboravite da je neophodno da pre nego što naš sudski tumač pristupi svom delu posla, svakako dostavite i originalan dokument, samo na uvid.\nU slučaju da smo, nenamerno nešto propustili da pomenemo, a odnosi se na prevod patenta, budite potpuno slobodni da nas kontaktirate i pitate. Predstavnici našeg tima će Vam vrlo rado razjasniti sve eventualne nejasnoće koje imate u vezi sa ovom temom! Ne zaboravite da je nama zadovoljstvo naših klijenata na prvom mestu, te da uz kvalitet, profesionalnost, efikasnost i pristupačne cene, čini osnovni moto Prevodilačkog centra Akademije Oxford!\nIzračunajte okvirnu cenu prevoda patenta\nSpisak gradova u kojima prevodimo patente\nPatenti prevod i overa


Ostali sportovi - Veslanje: Uspeh Miloša Stanojevića u Italiji\nVeslanje: Uspeh Miloša Stanojevića u Italiji\nNapisano u kategoriji Ostali sportovi, 17 aprila, 2012\nVeslački klub “Tamiš” otvorio je ovogodišnju veslačku sezonu nastupom Miloša Stanojevića na međunarodnoj regati u Piadeluko u Italiji. Naš veslač Miloš Stanojević, kao član veslačke reprezentacije Srbije i član četverca za lake veslače učestvovao je na međunarodnoj regati „Memorijal Paolo D’Aloja“ i iz Italije se vratio sa dva bronzana odličija.\nVažnije od samog odličija je to što su Miloš i laki četverac testirali svoju formu sa protivnicima koji su direktni konkurenti za osvajanje vize za Olimpijske igre u Londonu.\n– „Ovo je bila vrlo važna regata za mene, prva trka na kojoj sam kao štroker, onaj koji određuje ritam u čamcu i kapiten predvodio svoju ekipu. i prva ovogodišnja trka protiv direktnih konkurenata za London, španaca, portugalaca i argentinaca. U obe finalne trke bili smo ispred njih kao i ispred italijana i švajcaraca koji su vize već osvojili”\n– rekao je Miloš neposredno posle finalne trke.\nMiloš i laki četverac će već za tri nedelje nastupati na prvom Svetskom kupu, koji se održava u Beogradu na Adi ciganliji, gde će biti poslednja provera pred nastup u Lucernu gde će se osvajati vize za London.\nVeslanje: Šampionska titula i državni rekord Miloša…\nVeslanje: Važna pobeda Miloša Stanojevića na…\nVeslanje: Zlato i srebro za Miloša i Mihajla u skifu…


Ogromna većina građana Turske ne veruje NATO-u, prema nedavnom istraživanju sprovedenom uoči predstojećeg samita bloka u Briselu. Anketu je sprovela Areda Survey sa 2.477 učesnika u periodu od 7. do 8. juna.\nOtprilike 90,3% učesnika veruje da NATO ne bi stao pored Turske u slučaju potencijalnog spora, dok je 51,7% reklo da veruje da blok Tursku iskorištava radi svojih interesa.\nKao odgovor na pitanje da li smatraju da NATO štiti interese Turske, 84,6% je reklo ne, dok je 15,4% reklo da.\nPored toga, 55,7% je reklo da uopšte ne veruje NATO-u u pogledu pomoći u slučaju invazije na Tursku.\nTurska se 1952. godine pridružila vojnom savezu 29 severnoameričkih i evropskih zemalja.\nU drugoj anketi koju je sprovela Areda Survey između 1. i 3. juna, uz učešće 2.100 ljudi, pokazalo se da 78,9% učesnika preferira Rusiju kao glavnog turskog partnera u spoljnoj politici i međunarodnim odnosima ako su alternativna opcija SAD.\nDok je 35,5% učesnika opisalo SAD kao „nepouzdane“, 18,3% je SAD označilo kao „strateškog partnera“. S druge strane, 58,2% učesnika opisalo je Rusiju kao „strateškog partnera“.\nIspitanici su se činili ravnomerno podeljeni u pogledu pitanja da li se za bilo koju zemlju smatra da ima neprijateljske odnose, pri čemu je 11,4% učesnika reklo da su bilateralni odnosi između Turske i Rusije „neprijateljski“ u poređenju sa 12,4% kada se radi o SAD.\nU anketi su učesnici takođe odgovorili sa „da“ sa stopom od 64,1% na pitanje „Da li mislite da Turska treba da sarađuje sa Rusijom dok sprovodi svoju spoljnu politiku?“\nNa pitanje u istraživanju, „Da li mislite da bi Turska trebalo da sarađuje sa SAD-om dok sprovodi svoju spoljnu politiku?“ 73,2% građana je reklo „ne“.\nNa pitanje „Sa kojom bi državom želeli da Turska razvije više odnosa?“ 78,9% izabralo je Rusiju.\nOtprilike 50,2% učesnika u studiji bili su muškarci, a 49,8% žene. / Ibna